Læs eksklusive interviews - PDF\nLæs eksklusive interviews\nDownload "Læs eksklusive interviews"\n1 NFL 2010 Guide Læs eksklusive interviews Maurice Jones-Drew, Patrick Willis Trent Cole, Ronde Barber, Henry Ellard m. fl. Adam Schefter: Det bliver Colts mod Packers Plus: Optakter på alle 32 hold, 2010-forudsigelser, 15 rookies, der er værd at holde øje med, Draftday.dk top 10 over NFLs bedste spillere, Draftday. dk power ranking, turneringsprogram, stats, analyser og meget, meget mere! NFL-hold i London? Draftday.dk interviewer en af NFLs topchefter Divya holder med Patriots Nyhedsværten Divya Das fortæller om sin kærlighed til Boston-holdet Bag om 2007-draftens første runde For tre år siden var de alle potentielle stjerner, men hvordan er det gået? Photo credit: Donn Jones/Tennessee Titans\n2 Udgiver, copyright, layout D.D. Media I/S for Draftday.dk 2010 Annoncering kontakt Special thanks to The PR departments of the Indianapolis Colts, Jacksonville Jaguars, New York Jets, Philadelphia Eagles, Dallas Cowboys, Tampa Bay Buccaneers and the San Francisco 49ers. Also special thanks to Michael Signora, Vice President of Football Communications, National Football League, and to Bill Hofheimer Senior Director, ESPN Communications. Indholdsfortegnelse Velkommen til! s. 3 Rex, Jerry, Peyton og Little Ben s rookies, der er værd at holde øje med s. 7 Draftday.dk power ranking s. 7 Leader of the Jax s. 8 Willis: Sjovt at spille i Danmark s. 10 Vidste du, at...? (1/3) s. 10 NFL drømmer om et hold i London s. 11 På toppen af ruten s. 12 Vidste du, at...? (2/3) s. 14 Mike Jenkins: Alle NFC East-hold er stærke s. 16 Hele vejen til Super Bowl med 3+ s. 16 Farvel til Favres skygge s. 17 Vigtig waiver wire s. 18 Ny regel kan sløve Colts-maskinen s. 19 Medspiller: Manning er fanatisk s fantasy fund s. 21 Super Bowl eller bust for Jerry Jones s. 22 Cole håber på 23 sacks s. 23 De gjorde en forskel som rookies s. 24 Boom Boom Lechler s. 24 New sheriff in town s. 25 Cover 2 i defensiven s. 26 Ronde Barber: Vi kan kun overraske s. 28 Tre år er længe siden s. 29 Divya holder med Patriots s. 31 Vidste du, at...? (3/3) s. 32 NFLs 10 bedste spillere s. 33 Schefter: Colts mod Packers i Super Bowl s. 34 Draftday.dk forudsigelser s Optakter s. 39 Stats 2009 s. 103\n3 Velkommen til! Vi er ærlig talt ret stolte. For andet år i træk har vi på Draftday.dk brugt et par måneder på at skrive en synes vi selv yderst informativ og vellykket optakts-guide, der går helt tæt på alt det, du bør vide forud for NFL-sæsonen Sidste års guide var en, set med vores øjne, stor succes, og derfor var det helt naturligt, at vi satte et mål om at publicere en endnu bedre guide end 2009-udgaven. Det mål mener vi at have nået, og det er vi naturligvis virkelig stolte af. I de seks år vi har drevet Draftday.dk, er vores kildenetværk i USA blevet stadig større og mere værdifuldt, og kendskabet til det danske NFL-site, som vi al beskedenhed kalder Skandinaviens største, er også blevet markant større blandt amerikanerne. Det netværk har vi brugt massivt under tilblivelsen af denne guide, hvor vi har haft fat i flere end 50 kilder og interviewet en række af NFLs større profiler som for eksempel Jaguars Maurice Jones-Drew, 49ers Patrick Willis, Buccaneers Ronde Barber og Eagles Trent Cole. Ligesom 2009-udgaven er dette års udgave gratis at downloade. Vi er fortsat af den holdning, at økonomien ikke skal være en begrænsning for nogen, og at det er i alles interesse, at kendskabet til Manning, Brady og alt det andet, som verdens fedeste sportsliga kan byde på, når ud til så mange som muligt. Vi har igen i år sat en sen deadline. Det kan altid diskuteres, om guiden burde udgives i august eller sågar i juli, sådan at muligheden for at læse alle de mange sider inden sæsonstart ville være større. Men ved at lægge deadline så tæt på premieren som muligt, sikrer vi, at informationerne i guiden er så præcise og korrekte som det nu er muligt. For jo tidligere en udgivelsesdato, jo mere vil der også ske i NFL-verdenen, efter at guiden er udkommet. Der er jo for eksempel en vis Viking-quarterback, der har været meget sen til at beslutte sig, om han ville fortsætte karrieren eller ej Samtidig mener vi også, at guiden kan læses langt ind i sæsonen uden at være udateret. Derfor kan du tage den med ro. Du behøver ikke at haste dig gennem alle 32 holdoptakter på få dage. Og de mange baggrundsartikler, interviews og portrætter bliver i hvert fald ikke forældede lige med det samme. Desuden har NFLs hovedkvarter på Manhattan i New York givet os eksklusiv adgang til chefen for NFL International, Chris Parsons, ligesom den måske mest velkendte, amerikanske NFL-journalist, Adam Schefter fra ESPN, også velvilligt har ladet sig interviewe af os fra lille Danmark. Vi har ligesom sidste år også trukket på vores kildenetværk blandt journalisterne på de store amerikanske aviser. I forbindelse med holdoptakterne har vi bedt 32 NFL-skribenter og bloggere om at give deres bud på, hvilken spiller, fra det hold de følger, der får det store gennembrud i I guiden finder du blandt andet bud fra journalister fra The New York Times, The San Francisco Chronicle og The Dallas Morning News. Vi håber, at du vil synes godt om Draftday.dk s NFL Guide 2010, og at den har været ventetiden værd. Rigtig god læselyst og god sæson - og pøj-pøj med dit yndlingshold! De bedste hilsener Jacob Nørtov og Søren Hygum Hansen Ansvarshavende redaktører Tilmeld dig Draftday.dk s fanside på Facebook og mød andre brugere af sitet. Group ID: Læs masser af rygter, nyheder og kommentarer via vores Twitter. twitter.com/draftday_dk\n4 NFL PÅ DET STORE LÆRRED SØNDAG DEN 31. OKTOBER KL Kom med når vi blænder op for kampen mellem San Francisco 49ers og Denver Broncos på det store lærred i sal 1 i Palads og BioCity direkte fra Wembley i London. Vi byder på cola og popcorn. Forsalget er startet på og tlf København Odense Århus\n5 Rex Jerry Peyton & Little Ben NFL går en 2010-sæson i møde, hvor en åbenmundet head coach, en ejer, der drømmer søde tanker, en quarterback af en anden verden, og en kønsdel er i fokus. Vi fortæller dig her, hvad du bør vide på tærsklen til den kommende sæson. Af Søren Hygum Hansen Du kan elske dem, du kan hade dem, men du kan ikke ignorere dem. New York Jets er i den forgangne sommer pludselig kommet i centrum af NFL efter en begivenhedsrig offseason, og NFL går nu 2010-sæsonen i møde med Jets som ligaens nye navle. For uanset hvad, man synes om Jets, og uanset hvor gode, man synes de grønklædte New York ere er, kan man ikke komme udenom, at Jets i mere end et halvt år har trukket overskrifterne til sig. Det er det hold, der har været The talk of the Town i NFL. Faktisk begyndte det allerede inden, at sidste sæson var slut. Da Jets lidt heldigt fik kæmpet sig i slutspillet, proklamerede den åbenmundede, selviscenesættende head coach, Rex Ryan, overraskende, at hans hold burde udnævnes som Super Bowl-favoritter. Ikke Colts, Saints eller Vikings, men Jets. Rex Ryans tropper nåede da også flot frem til AFC-finalen men altså ikke helt til Super Bowl. Rex Ryan fik fedtet fjernet Dernæst brugte Rex Ryan og Co. de første måneder af 2010 på at hente superstjerner som LaDainian Tomlinson, Photo credit: Indianapolis Colts Jason Taylor, Antonio Cromartie og Santonio Holmes til den allerede stjernespækkede trup. Siden indledte All- Pro-cornerbacken Darrelle Revis en kontraktrelateret holdout, der først sluttede fire dage før sæsonstart, og som resulterede i mange kontroversielle udtalelser fra både Jets og Revis lejr. Og så blev Jets sat i scene på nationalt tv, da tv-stationen HBO ganske fornuftigt kunne se, at Jets ville være godt fjernsyn. Derfor har dette års udgave af reality tv-serien Hard Knocks - der år efter år følger et hold gennem training camp - fokuseret på Ryan og de mange eksistenser på Jets hold. Ja, selv Rex Ryans operation, hvor han fik fjernet fedtdepoter på maven af sin 350 pund-store krop, blev en nyhed i medierne Spørgsmålet er så bare, om selvsikre Jets, der (naturligvis) anser sig selv for at være mesterskabsfavoritter, kan leve op til de gigantiske forventninger, som omgivelserne og holdet selv sætter. Det er muligt, holdet kan det, men uden Revis Island i den bagerste kæde bliver vejen mod Super Bowl i Arlington, Texas ikke lettere. Det håber Jerry Jones til gengæld, at vejen bliver for Dallas Cowboys. Og vejen bliver i hvert fald kort.\n6 Super Bowl XLV bliver nemlig afviklet på Cowboys-ejerens prestigemonument af en hjemmebane, Cowboys Stadium. Det er mange år siden, at et hold, der ligger bane til finalen, har haft en så god mulighed for selv at deltage i en Super Bowl, som det er tilfældet i år, hvor Cowboys ifølge flere iagttagere er NFC Easts bedste mandskab. Overraskende nok har Jerry Jones ikke ladet sig friste af at købe stort ind af spillere for at sikre et slagkraftigt hold, der kan gå hele vejen i dette særlige år. Han mener, at holdet, anført af quarterback Tony Romo, allerede er dygtigt og harmonisk. Albert var sur Hos Cowboys NFC East-rival, Washington Redskins, har én herre til gengæld ikke været i total harmoni med sine omgivelser. Rødhudernes 100 millioner dollarsmand, defensive lineman Albert Haynesworth, har ikke ligefrem jublet, efter at den Super Bowl-vindende cheftræner, Mike Shanahan, efter en lang karriere i Denver og ét års pause, har fået job i den amerikanske hovedstad. Med Shanahan som head coach har Redskins ledelse ikke gidet noget pjat, og Haynesworth har ikke fået plusser i karakterbogen ved blandt andet en overgang at antyde, at han ville byttes væk, fordi han ikke var tilfreds med sin nye rolle i forsvaret. Hvordan det forhold udvikler sig, bliver ét af sæsonens mest interessante spørgsmål, ligesom det også bliver yderst interessant at følge Donovan McNabb bag center i Washington. Superstjernen kunne ikke længere bruges i Philadelphia og røg til rivalerne fra Redskins, hvor han nu starter som quarterback. Det skal også blive spændende at se, hvordan forholdet mellem Brett Favre og head coach Brad Childress forløber i Minnesota. Childress lagde et massivt pres på den snart 41-årige bedstefar for at få ham til at tage endnu en sæson hos vikingerne. Blandt andet sendte Childress tre af Favres venner til superstjernens hjemby. Og da den legendariske quarterback midt i august - i 18 timer - havde haft et uventet besøg af de tre holdkammerater på sin gård i Hattiesburg, Mississippi, lod han sig overtale. Holdkammeraterne fik Favre med tilbage til Minnesota, og endnu en episode af sagaen Brett Favre bruger sommeren på at beslutte sig var dermed nået til rulleteksterne. Holdet håber nu, at Kaptajn B i sin 20. NFL-sæson vil styre vikingerne mod Super Bowl. Men der er kommet lidt slinger i kursen, efter at det siden er kommet frem, at forholdet mellem Favre og Childress ikke er det bedste. Tror stadig på Tordenskjolds soldater I New Orleans er der ingen problemer at spore mellem trænere og spillere. Saints nyder stadig tilværelsen som forsvarende mester, og anført af head coach Sean Payton og super-quarterbacken Drew Brees har helgenerne stadig et hold, der kan lege med, hvor det er allersjovest. Kun få spillere har således forladt New Orleans i den forgangne offseason. Green Bay kan ligesom Saints også lege med, hvor det er sjovt. Holdet får masser af love fra NFL-eksperterne, der over en bred kam anser quarterback Aaron Rodgers og Co. for at være NFCs bedste bud på en Super Bowl-kandidat. Ganske enkelt fordi Rodgers og angrebet er så eksplosivt, og forsvaret samtidig er ungt og effektivt. I AFC synes eksperterne generelt at tro mest på Tordenskjolds soldater, Indianapolis Colts, der altid hører med helt i toppen. Det mest vindende hold i det sidste årti nåede i sidste sæson efter at have indledt med 14 sejre - helt frem til Super Bowl, hvor holdet dog tabte. Men stort set hele sidste sæsons trup er intakt, og så længe Colts har de to sidste sæsoners NFL MVP, Peyton Manning, som quarterback, kan holdet slå alle. Mannings præstationer er af en anden verden han får skræmmende meget ud af selv et reservespækket angreb og hvis Colts kan undgå skader i denne sæson, kan Manning og Co. blive utroligt stærke. En anden quarterback, der også er fokus på, er Ben Roethlisberger. Steelers-quarterbacken fik det halve USA på nakken, da han i marts blev taget med bukserne nede, efter at han angiveligt havde dyrket sex med en plørefuld, ung kvinde, som endda en overgang hævdede at være blevet voldtaget. Big Ben slap for videre tiltale, mens hans omgang med Little Ben skabte så meget forargelse, at NFL skred ind og tildelte ham fire spilledages karantæne for brud på ligaens adfærdskodeks. Den karantæne kan blive kostbar for Steelers. Løber Chris Johnson for 2500 yards? Hos San Diego mangler de også et par profiler. Wide receiver Vincent Jackson og offensive tackle Marcus McNeill sidder begge i ude protest over deres kontrakter, og det betyder, at Chargers angreb vil være hæmmet, når The Bolts den 13. september løber på banen til sæsonpremieren mod Kansas City. Til gengæld har Chargers i rookie Ryan Mathews en running back, som, eksperterne spår, vil blive en superstjerne. Og Chargers har jo stadig quarterback Philip Rivers. Men er det nok? Ellers byder den kommende sæson på masser af andre spørgsmål, vi skal have svar på. For eksempel: * Hvor hurtigt vil wide receiver Wes Welker vende tilbage til fordums styrke oven på sin alvorlige knæskade? Kan Tom Brady fra dag ét fuldt ud regne med legekammeraten, der greb 123 bolde sidste år? * Hvordan vil topvalget i draften, quarterback Sam Bradford, præstere som rookie hos Rams? * Hvordan vil samarbejdet mellem de to massive egoer, quarterback Jay Cutler og den nye offensive koordinator, Mike Martz, fungere i Chicago? Og hvad med holdets megainvestering, defensive end Julius Peppers? Kan han kickstarte defensiven? * Vil Titans running back Chris Johnson løbe for flere end 2500 yards, som han selv spår? * Hvornår sætter Denver alle tiders måske mest populære rookie, quarterback Tim Tebow, på banen? * Hvordan håndterer taberne gennem flere år, San Francisco 49ers, at holdet pludselig regnes for at være storfavorit til at vinde NFC West? * Vil 2010 blive sæsonen, hvor Houston Texans for første gang i holdets korte historie vil nå i slutspillet? Sidste sæson med NFL Om kort tid kan vi bedre svare på de og mange andre spørgsmål. Og husk så i øvrigt at nyde den kommende sæson ekstra, ekstra, ekstra meget. En alvorlig overenskomstkonflikt har presset NFL og spillerforeningen op i hver deres hjørne, og ifølge mange iagttagere er der en stor sandsynlighed for, at konflikten desværre vil resultere i en lockout, der kan true sæsonen i En sådan sæson uden football vil være et hårdt, surt tab for de 100 millioner footballfans, som NFL globalt set anslår at have. Det vil være noget rigtigt øv! Men lad os nu trods alt først og fremmest glæde os til sæsonen anno 2010, før vi tager sorgerne på forskud. En sæson, hvor Rex, Jerry, Peyton og Little Ben er i fokus.\n7 15 rookies, der er værd at holde øje med! QB Sam Bradford, St. Louis Rams (1/1) Draftens først valgte spiller er klar til at starte, når sæsonen sparkes igang. I Bradford får Rams en smart og ekstremt præcis quarterback; to ting der er vigtige for succes. RB C.J. Spiller, Buffalo Bills (1/9) Dynamisk playmaker, der kan skabe alt ud af ingenting og kan gå hele vejen på ethvert givent spil. Har på et øjeblik gjort Bills angreb langt mere farligt. RB Ryan Mathews, San Diego Chargers (1/12) Mathews går sæsonen i møde som starter, og carries er ikke utænkeligt for førsterundevalget, der meget vel kan ende som NFL Offensive Rookie of the Year. RB Jahvid Best, Detroit Lions (1/30) Best er en gigantisk playmaker, der kan tage læderet til end zone fra alle steder på banen. Ubehagelig behændig og svær at fange for selv de hurtigste forsvarsspillere. RB Dexter McCluster, Kansas City Chiefs (2/36) De, der har set college football kender formentligt McCluster. De, som ikke har, kommer hurtigt til det. En suveræn playmaker, der kan bruges på mange positioner. WR Dez Bryant, Dallas Cowboys (1/24) Cowboys har store forventninger til Bryant, der ikke vil starte tidligt på sæsonen, men alligevel vil få masser af snaps. Atletisk med fremragende vertikal rækkevidde. WR Mike Williams, Tampa Bay Buccaneers (4/101) Williams faldt i draften på grund af bekymringer om personlighed, men han har ikke overraskende været stjernen i training camp og er allerede Bucs førstereceiver. TE Jermaine Gresham, Cincinnati Bengals (1/21) Bengals har manglet en tight end, der kan true forsvarene ned gennem midten. Gresham vil skabe mismatches og få plads med forsvarenes fokus på 85 og T.O.. OC Maurkice Pouncey, Pittsburgh Steelers (1/18) Pouncey har været dominerende i training camp og har sendt veteranen Justin Hartwig på porten. Stærkt, fysisk og rå som enhver offensive line coach ønsker det. DT Ndamukong Suh, Detroit Lions (1/2) Kaldt draftens bedste spiller og et unikt talent. Suh dominerede de bedste modstandere i college, og under Schwartz vil han få chancen for at gøre det samme i NFL. LB Rolando McClain, Oakland Raiders (1/8) Raiders valgte klogt, da de tog Alabamas defensive styrmand. En old school linebacker, der kan lægge modstanderne på langs og styre midten mange år frem. LB Brandon Spikes, New England Patriots (2/62) En rigtig thumber, der vil tjene til dagen og vejen ved at få beskidte hænder og stoppe løbet. I Spikes har Patriots fundet den rette mand ved siden af Jerod Mayo. CB Kareem Jackson, Houston Texans (1/20) Med handlen af Dunta Robinson til Atlanta, så er Jackson med ét Houstons bedste cornerback. Perfekt størrelse og kan spille både mand/mand og i zoneopdækning. S Earl Thomas, Seattle Seahawks (1/14) Tidligere cornerback med sublime cover evner. Thomas kan patruljere den bageste del af banen, hvor han med sit instink og hurtighed kan dække et stort område. S Eric Berry, Kansas City Chiefs (1/5) En atletisk type, der excellerer i at stoppe løbet men også kan fungere som centerfielder. Fremragende lederegenskaber gør ham til styrmand for Chiefs bageste. Draftday.dk power ranking Indianapolis Colts - Med Manning bag center vil Colts altid kunne gå hele vejen. Green Bay Packers - Rodgers er NFLs bedste unge quarterback, og forsvaret er rigtig godt. Dallas Cowboys - Jerry Jones vil elske at spille Super Bowl på hjemmebane. San Diego Chargers - Chargers mener, de har afløserne til at kunne uden Jackson, McNeill. New Orleans Saints - Brees og NFLs mest eksplosive angreb kan sagtens gøre det igen. Minnesota Vikings - Favre og Peterson gør Vikings slagkraftige selv uden Sidney Rice. New York Jets - Alle elsker at hade Rex og Co., men hans forsvar kan sende Jets til Super Bowl. Cincinnati Bengals var godt; 2010 kan blive bedre med flere mål til Carson Palmer. New England Patriots - Brady skal som i 2007 trække læsset med et ungt, skadesplaget forsvar. Baltimore Ravens - Et potent angreb skal holde hånden over et aldrende forsvar ramt af skader. Atlanta Falcons - Falcons har en stærk, ung kerne til at dominere NFL i mange år frem. New York Giants - Giants er i bedre stand end sidste år, hvor de nød eksperternes gunst. Houston Texans - Hvis Houstons løbeangreb også fungerer, bliver de næsten ustoppelige. San Francisco 49ers - Større kontinuitet, flere profiler at trække på. Er 49ers på vej tilbage? Pittsburgh Steelers - Få tror på Steelers uden Big Ben. Men de er altid farlige fra baghjul. Miami Dolphins - Mike Nolan vil gøre det forsvar uhyggeligt stærkt. Hvad med angrebet? Philadelphia Eagles - Holdet er en ubekendt størrelse, så længe Kolb ikke har bevist noget. Carolina Panthers - Skuffede sidste år og nu uden Jake Delhomme og Julius Peppers. Washington Redskins - Mike Shanahan tror på, at Donovan McNabb kan føre dem til playoffs. Tennessee Titans - Johnson kan løbe Titans i slutspillet, men forsvaret skal træde i karakter. Arizona Cardinals - Halvandet år efter Super Bowl er der store problemer på quarterback. Denver Broncos - Tabet af Elvis Dumervil er kæmpestort og vil koste sejre. Oakland Raiders - Raiders kan overraske positivt. Campbell kan være løsningen. Seattle Seahawks - Carrolls hold har for mange mangler til at være en faktor i NFC West. Chicago Bears - Martz og dyre free agents skal bringe Bears til playoffs. Men det sker næppe. Kansas City Chiefs - Genopbygningsfase betyder, at det heller ikke bliver til noget i år. Jacksonville Jaguars - Formentligt sidste sæson for Del Rio og Garrard. Mangler kvalitet. Cleveland Browns - Holdet er bare ikke særlig godt, selvom Delhomme er en opgradering. Detroit Lions - Det går den rigtige vej, men løverne brøler ikke højt i denne sæson. Tampa Bay Buccaneers - Mange unge men også meget urutinerede talenter. Bucs genopbygger. Buffalo Bills - Nogle peger på, at Bills er på rette vej med Gailey som head coach. St. Louis Rams - Ligaens svageste hold med en rookie quarterback under center.\n8 Leader of the Jax Photo credit: Harry Scull/Jacksonville Jaguars Maurice Jones-Drew har altid måttet kæmpe mod prædikatet om at være for lille. Men ingen har et større ønske om at give kritikerne svar på tiltale end jaguarernes leder, der i et eksklusivt interview med Draftday.dk erklærer sig klar til kamp. Af Jacob Nørtov Jacksonville Jaguars Maurice Jones- Drew ser måske ikke ud af meget. Men tag ikke fejl. For inde i den kun 5 7 og 208 pund store running backs krop findes et fighterhjerte af dimensioner, der hamrer løs med et brændende ønske om at maksimere sit talent og nå til tops i NFL. Måske til ære for bedstefaderen, der lærte ham bliv så god, som du kan ; måske for at bevise overfor alle kritikerne, at han godt kan. Måske af en helt tredje grund. - Jeg ønsker bare at vinde. Jeg er villig til at gøre hvad som helst, uanset om det er at blokere, løbe, gribe eller noget helt andet, siger Jaguars offensive profil i et eksklusivt interview med Draftday.dk. Jones-Drew har siden starten på sin NFLkarriere arbejdet sig støt og roligt mod toppen i den professionelle liga og fremstår i dag som en af spillets superstjerner. Og en væsentlig del af forklaringen skal findes i den hårdføre running backs tilgang til sin sport. Han er altid i topform, og lige nu føler Jones-Drew sig måske bedre end nogensinde. - Jeg er en maskine. En veltunet maskine. Jeg er 25 år og klar til kamp. Jeg føler mig ung, føler jeg er 18 år igen. Forhåbentligt ser trænerne det, og hvis de ønsker det, så er jeg klar til at gøre, hvad end der kræves, siger Jones-Drew. Jaguarernes leder Jones-Drews professionelle attitude har naturligt gjort ham til en lederskikkelse på Jaguars mandskab. - Jeg har altid lært, at dine handlinger siger mere end dine ord. Så hver eneste dag går jeg på banen og arbejder stenhårdt, fortæller Jones-Drew. Kendetegnende for hans personlighed er, at han ikke gør tingene halvt. Uanset hvilken opgave Jones-Drew står overfor, så er han fokuseret og giver sig fuldt ud. Selv når han kvajer sig, gør han det ifølge sig selv 110 procent... Hans betydning er derfor også enorm for et hold, der først så dagens lys i 1995 og ikke har samme historik og fanskare som mange andre af ligaens hold. Et sådan hold har brug for markante ledertyper, som kan tegne franchises både udad- og indadtil. - Jeg viser mit lederskab ved at blokere den største modstander eller lave et spil, når der er behov for det eller forsøge at opmuntre mine holdkammerater, siger Jones-Drew. Netop det sidste har running backen arbejdet hårdt på. Tidligere var han meget vokal, når tingene ikke lige gik Jaguars vej, men det har han forsøgt at ændre på i takt med, at han har fået større og større betydning for holdet. - Jeg er mere en siger kun noget, når tingene ikke fungerer, ikke når tingene går godt. Så jeg har arbejdet en smule på netop det, og gutterne har taget godt imod det. Det er noget nyt for mig, og de nyder det, siger Jaguar-stjernen. Har altid haft noget at bevise Jones-Drews drive hænger ikke kun sammen med et ønske om at blive så god som overhovedet muligt. Det hænger også sammen med det faktum, at han ofte har måttet kæmpe for at bevise, at størrelsen ikke nødvendigvis hænger\n9 sammen med gørrelsen. Til trods for at Jones-Drew var rangeret som high school footballs bedste all-purpose back, så var mange i tvivl om, hvorvidt den kun 5 6 og 160 pund vævre back kunne holde niveauet i college hos UCLA. Men Jones-Drew gjorde kritikerne til skamme, og som senior blev han valgt til Associated Press All-America som all-purpose back. Han var en giftig returner, scorede i snit næsten 11 points pr. kamp og nettede 1765 totale yards. Hver eneste gang Jones-Drew havde bolden i hænderne, var der magi i luften, og han snittede hele 7,72 yards pr. boldberøring. Alligevel faldt Jones-Drew til anden runde af draften og måtte se fire running backs ryge af brættet før ham. Bekymringer om hans størrelse var endnu en gang det springende punkt, men i dag har han distanceret de fire førvalgte - Reggie Bush, Joseph Addai, DeAngelo Williams og LenDale White; ingen af de kan toppe Jones-Drews 7083 totale yards og 52 touchdowns. - Efter al den kritik følte jeg, at den eneste måde at bevise det på var at gå på banen og vise, at jeg kunne, siger Jones-Drew i det eksklusive interview med Draftday.dk. Jones-Drew forklarer, at han på det tidspunkt var en så vred ung mand, at han konstant følte, han havde noget at bevise. Den attitude har fulgt ham lige siden. - Jeg spiller altid, som om jeg har noget at bevise, fordi alle andre hold undlod at vælge mig. Jeg talte med alle hold igennem draftprocessen, ved the (Scouting) Combine, og de sagde alle sammen, at de var vilde med mine færdigheder, men at de ikke var meget for min højde, forklarer Jones-Drew. Netop højden var den eneste ting, som Jones-Drew af naturlige grunde ikke havde mulighed for at ændre på eller forbedre, og ifølge running backen var det for mange blot en undskyldning for ikke at vælge ham. Men det kræver som bekendt kun ét hold, og i sidste ende trykkede Jaguars på knappen. - Jacksonville trådte i karakter. De var et af de hold, som var villige og gjorde det, og nu er jeg bare taknemmelig og forsøger at bevise, at alle de andre tog fejl, siger Jones- Drew, der spiller med nummer 32, fordi alle ligaens hold i første omgang fravalgte ham. Mentalt på toppen I sidste sæson beviste Jones-Drew, at han hører til blandt eliten af NFLs running backs. Efter i tre år at have fungeret som lærling bag den legendariske Jaguar Fred Taylor, så fik Jones-Drew i 2009 endelig chancen for at bevise sit talent som starter. Det resulterede i 312 carries for 1391 yards og i alt 16 touchdowns, og den powerfulde running back nettede imponerende 4,5 yards, hver gang han bar bolden. De mange carries kan sætte sig spor, men det er ikke noget, som bekymrer Jones-Drew. - Jeg ønsker først og fremmest at vinde. Jeg er ikke bekymret over alt det andet. Alle taler historie, og hvor mange carries jeg havde sidste år. Historien fortæller ikke noget vel? Man skal huske på, at mange af de spillere var ikke 5 7. Det er der aldrig nogen, som taler om. Jeg har set Barry Sanders, og han kunne løbe bolden, så det er, hvad jeg forholder mig til, understreger Jones-Drew. Men for at være på forkant med en mulig stor arbejdsbyrde har Jones-Drew trænet stenhårdt i Californien og Miami. For som NFL-back ved man aldrig helt, hvad man kan forvente. - Du træner for at kunne tager så mange carries som muligt, for du ved aldrig, hvad der sker. Så vidt jeg husker, bar Larry Johnson bolden rekordhøje 450 gange i 2006 eller Det er det, du træner for. Du er nødt til at træne for en maksimal arbejdsbyrde, og hvis det sker, så er du klar. Sker det ikke, så er det bare dit held. Men du træner for Kort om Maurice Jones-Drew * Født 23. marts, 1985 i Oakland, Californien * Måler 5 7 og vejer 208 pund * Spillede college football for UCLA Bruins. * Valgt af Jacksonville Jaguars i anden runde (#60) af NFL-draften * Har i NFL løbet 842 gange for 3924 yards og 49 touchdowns og grebet 201 bolde for 1782 yards og fem touchdowns. det, du mener din krop kan klare af boldberøringer, hvad det så end måtte være, siger Jaguars nummer 32. Før denne sæson har Jones-Drew taget lidt utraditionelle metoder i brug for at få skabe sig den sidste fordel. Han har blandt andet løbet op ad bakker og båret svedjakker. - Ting hvor jeg har forsøgt at sætte mig selv i situationer, hvor jeg har skullet bruge meget energi, og så har jeg stort set bare kæmpet mig igennem, bare arbejdet mig videre, forklarer Jones-Drew. Jones-Drew håber og tror på, at hans sirlige forberedelse er nok til at levere endnu en god sæson. Under alle omstændigheder kan trænerstaben, holdkammeraterne og holdets fans være sikker på, at jaguarernes leder er klar. - Jeg er mentalt på toppen i forhold til alting og ingenting. Bare kom med det... Maurice Jones-Drew: Jermichael Finley bliver et monster Maurice Jones-Drew er en dedikeret fantasy football spiller og har blandt andet sit eget fantasy football show hver fredag aften. Draftday.dk har spurgt Jaguar-profilen, hvem man bør holde øje med i denne sæson ud fra et fantasy football perspektiv. - Alle Jaguars spillere som mig, Marcedes Lewis (tight end), Mike Sims-Walker (wide receiver). Og selvfølgelig også David Garrard (quarterback). - Jeg har fidus til, at Matt Forté (Chicago Bears) på running back. Arian Foster (Houston Texans) på running back. - Af quarterbacks vil Matt Ryan få et stort år, ligesom Matt Schaub. Min toprangerede fantasy football quarterback er selvfølgelig Aaron Rodgers (Green Bay Packers). - Wide receivers vil jeg se på Andre Johnson (Houston Texans). Jeg ved ikke helt med Larry Fitzgerald (Arizona Cardinals) i år, fordi de hælder mod at løbe mere. Han er stadig deres førstereceiver, men det bliver nok ikke så vildt hver kamp. - På tight end er jeg vild med Antonio Gates (San Diego Chargers, men Jermichael Finley (Green Bay Packers) vil være et moster i år.\n10 Willis: Sjovt at spille i Danmark Eksperterne er allerede begyndt at omtale ham som en mulig, kommende Hall of Famer. Efter bare tre sæsoner i NFL er San Francisco 49ers Patrick Willis en superstjerne og ifølge eksperterne ligaens bedste inside linebacker. Bedre end selveste Ray Lewis. Draftday.dk har helt eksklusivt for vores læsere haft mulighed for at stille Patrick Willis en række spørgsmål. I dette korte interview fortæller Willis, der har været i Pro Bowl i alle sine tre sæsoner i ligaen, hvem der 49ers største rival i 2010, og om han kunne tænke sig at spille en kamp i Danmark. Af Søren Hygum Hansen Photo: San Francisco 49ers Hvad er dine forventninger til London-kampen mod Broncos? At gå derud og give dem en spændende kamp og vinde den. Forventer du, at tilskuerne i London opfører sig anderledes end tilskuerne på de amerikanske stadions? Det ved jeg ikke. Jeg har aldrig været der, så jeg ved ikke, hvad jeg skal forvente. Hvordan vil du have med at spille en kamp i Skandinavien i Danmark, Sverige eller Norge? Det ville jeg gerne, hvis de er klar på det. Det ville være sjovt. Har du nogensinde været (i et af de lande)? Nej. Nogle eksperter mener, at du allerede er den mest komplette inside linebacker i spillet. Hvilke områder af dit spil kan du stadig forbedre dig på? Alle områder. Jeg har det ikke godt med at forblive på samme niveau. Pass-rushing, kasteopdækning jeg ved det ikke alt. Du har spillet mod de bedste running backs i NFL. Men hvem er den bedste, du har mødt? (Titans ) Chris Johnson. Som du mødte sidste år? Ja. Vil alt under en slutspilsplads i 2010 være skuffende? Selvfølgelig. Bag om Patrick Willis Inside linebacker for San Francisco 49ers Født: 25. januar 1985 College: Ole Miss Rebels Valgt som den 11. spiller i 1. runde af draften i 2007 Valgt til 3 Pro Bowls og 2 x All-Pro Kåret til AP NFL Defensive Rookie of the Year 2007 Har startet 48 af 48 kampe Har lavet 467 tacklinger, 9 sacks, 4 interceptions og forceret 6 fumbles Hvem er den største rival i NFC West i 2010? Cardinals. Hvorfor? Fordi de har vundet (NFC West) de sidste to år. Vidste du at...? Matt Ryan quarterback hos Atlanta Falcons erkender, at han er meget sirlig omkring sin notesbog, som han bruger, når han studerer modstanderen på filmoptagelser. Så sirlig, at Ryan med sine egne ord nærmest får OCD -tendenser, hvis en person bare rører notesbogen Panthers wide receiver Steve Smith er i 2010 blevet gode venner med den amerikanske tennisspiller John Isner, der under Wimbledon i juni blev verdensberømt og satte en vanvittig rekord ved at vinde femte sæt med i en 11 timerlang første runde-kamp. Forskellene mellem de to er ellers mange: Hele 206 centimeter høje Isner kommer fra Greensboro, North Carolina, mens den blot 175 centimeter høje Smith stammer fra den hårde del af Los Angeles. Men i januar, da Smith der udover football også elsker europæisk fodbold og tennis var på vej til Melbourne for at se Australian Open i tennis, sad han ved siden af Isners agent. Og agenten sørgede for, at Isner og Smith kunne mødes i Australien, og siden har de to været venner. Isner har besøgt Panthers mini-camp, og han har i øvrigt imponeret Smith med sin viden om NFL.\n11 NFL drømmer om et hold i London NFL skal have sit eget hold i London. Sådan lyder det ambitiøse mål, fortæller én af ligaens topchefer i et telefoninterview med Draftday.dk, hvor han samtidig kalder de danske NFL-fans for nogle af verdens bedste. Af Søren Hygum Hansen NFL drømmer om en dag at have sit helt eget football-hold i London. Det fortæller en af den professionelle, amerikanske fodboldligas mest magtfulde mænd i et eksklusivt telefoninterview med Draftday. dk. Chris Parsons, der er vice president hos NFL International, siger i interviewet, at NFL anser det for et mål og en vision en dag at have et hold i den engelske hovedstad. Et hold, der skal spille med i den amerikanske fodboldliga og uge efter uge møde amerikanske hold placeret på den anden side af Atlanten i byer som San Francisco, Dallas og Chicago. - Det er helt sikkert noget, der er en mulighed i fremtiden, siger Chris Parsons til Draftday. dk i telefonen fra NFLs hovedkvarter på Park Avenue på Manhattan i New York. Tidligere har NFLs leder, commissioner Roger Goodell, luftet tanken om et Londonbaseret hold, og ligaen forsøger i disse år at få europæerne til at falde for den amerikanske form for fodbold ved én gang årligt at spille en regulær sæsonkamp på Wembley i London. Det har været en stor succes, billetterne til opgørene er blevet revet væk, og søndag den 31. oktober mødes San Francisco 49ers og Denver Broncos så til den fjerde udgave af kampen, der er blevet kendt som The London Bowl. Ingen bivirkninger ved London-kamp Chris Parsons vil ikke give et bud på, hvornår London kan få sit eget hold, men han fortæller, at en sådan ekspansion af spillet med den ovale bold kan ske i takt med, at NFL bliver stadig mere populært på det europæiske kontinent. - Vi skal stadig krydse en række barrierer for, at det skal ske. Inklusiv at øge fanbasen til en størrelse, hvor det bliver en bæredygtig enhed. Men det er helt sikkert noget, der er inden for mulighedernes grænser og én af de ting, der vil få mere seriøse overvejelser, når vi spiller disse kampe og ekspanderer vores oversøiske kampe, siger chefen for NFLs internationale afdeling. Ingen af de seks hold, som gennem de sidste tre år er rejst den lange vej til England for at spille på Wembley, har ifølge Chris Parsons oplevet nogen bivirkninger ved at skulle deltage i en kamp i et helt andet land på et helt andet kontinent. Det bekræfter ligaen i, at det er realistisk at lade et NFL-hold spille alle sine hjemmekampe i London. På den korte bane fokuserer NFL dog først og fremmest på at forsøge at afvikle flere regulære sæsonkampe om året i England og i resten af Europa. Det store spørgsmål, som danske footballfans ofte stiller, er, om Danmark en dag vil lægge bane til en kamp mellem to NFL-hold. Er det realistisk, at danskerne en dag kan se for eksempel Peyton Manning, Adrian Peterson eller Chris Johnson i Parken i København? Danske fans er passionerede Chris Parsons fortæller, at det er alt for tidligt at sige, om to NFL-hold en dag kan tørne sammen i Parken. Men han er ikke afvisende over for tanken. - Jeg vil aldrig udelukke nogen kampe i nogen som helst by, jeg bliver spurgt om, inklusiv den fantastiske by København, som jeg personligt elsker. Jeg tror, at på dette tidspunkt ekspanderer vi ikke yderligere ved at vælge byer ud over de byer, vi allerede spiller i. Men henover tid - i takt med at spillet fortsætter med at vokse - vil enhver by, der har en stærk fanbase, blive en mulighed, siger han til Draftday.dk. NFL UDENFOR USA Photo credit: NFL * NFL har spillet tre sæsonkampe i London alle for fulde huse * Næste London Bowl er den 31. oktober: 49ers mod Broncos * NFL anslår selv at have 100 millioner fans globalt set * Ligaen har åbnet kontorer i blandt andet Mexico, Canada og Japan * NFL håber også at kunne erobre dele af det kinesiske marked Og NFL mener, at Danmark har en stærk fanbase. For i interviewet med Draftday.dk roser Chris Parsons nemlig i opsigtsvækkende store vendinger de danske NFL-fans. - Danske fans har over en lang tidsperiode været fremragende fans, og alle her i NFL er helt sikre taknemmelige for den form for støtte, interesse og det engagement, siger han. NFL-chefen begrunder blandt andet sin ros med, at mange danskere hvert år tager til London for at se The London Bowl, at danskerne er nogle utroligt passionerede fans, og at statistikken viser, at relativt mange danskere for en så lille nation - besøger ligaens eget website, NFL.com. Samtidig har ligaen i den legendariske, danske ex-kicker, Morten Andersen, en ambassadør for sporten i Danmark, hvilket har gavnet NFL. - Så jeg mener, at disse elementer samlet set har gjort, at den danske fanbase er én af de bedste i verden, lyder rosen fra Chris Parsons.\n12 På toppen af ruten En wide receiver kan komme langt alene på atletisk formåen, men det kræver hårdt arbejde, en særlig mentalitet og indstilling for at nå helt til tops. Draftday.dk går i et eksklusivt interview med New York Jets wide receivers coach Henry Ellard bag om positionen og undersøger blandt andet hvorfor, det er så vigtig at have fokus på toppen af ruten. Af Jacob Nørtov New York Jets wide receivers coach Henry Ellard husker, at han engang fortalte Torry Holt, at han aldrig burde tabe en eneste bold på grund af sine fantatiske hænder. - Han havde den der naturlige evne, det de kalder Gift of grab. Jeg har aldrig set en spiller, der kunne gribe bolden på den måde, som han kan, siger Ellard i et eksklusivt interview om wide receivers med Draftday.dk. Vi har sat os for at gå bag om positionen for at få en forståelse af, hvad der kendetegner en wide receiver på NFL-niveau. Derfor har vi allieret os med en af de mest anderkendte positionstrænere i NFL, Coach Henry Ellard, der ikke er nogen Hr. hvemsom-helst. Den 49-årige positionstræner rangerer nemlig med 13,777 yards receiving som nummer ni på listen over NFL-historiens mest produktive wide receivers, og han spillede 17 sæsoner som professionel fra for Los Angeles Rams, Washington Redskins og New England Patriots. De sidste to sæsoner har Ellard tjent til dagen og vejen hos New York Jets som træner for holdets wide receivers. At det skulle ende med et job som wide receivers coach, stod ellers ikke skrevet nogen steder. Men en dag efter pensionen i 1998 faldt han tilfældigvis over en avis med et opslag, hvor Southern California Christian High School søgte en assistent. Ellard ringede til den kristne high school, fik jobbet, og i 2000 blev han ansat som assistent for universitetet Fresno State. Her blev han et år, inden den sympatiske træner i 2001 skiftede college ud med NFL og slog sig ned som wide recievers coach hos St. Louis Rams. Det var her, han stiftede bekendtskab med tredjeårsspilleren Torry Holt. - Han var bare en så naturlig route runner. Altså sådan wow, uhhh. Jeg elskede at se ham løbe, forklarer Ellard om Holt, som han beskriver som en spiller, der altid var i godt humør og som elskede spillet. En helt særlig mentalitet At elske sin metier synes at være en nødvendighed for at kunne nå til tops som wide receiver i NFL. For hvis der er en ting, som skinner igennem i forsøget på at forstå en gruppe af NFLs mest karismatiske spillere, så er det netop det mentale aspekt. Både kærligheden til spillet, men ikke mindst intelligensen, arbejdsmoralen og evnen til at kunne fokusere. - De defensive backs vil forsøge at distrahere dig. Tage dig ud af kampen. Så du er nødt til at være virkelig hårdfør. Som vi plejer at sige om defensive backs, så er det (som receiver) også nødvendigt at have en meget kort hukommelse. For som wide receiver vil du tabe bolde. Det er bare en del af spillet, også selvom du ikke ønsker det sker. Spørgsmålet er, om du kan lægge spillet bag dig og komme videre? Hvis ikke, så bliver det en dominoeffekt. Så du er nødt til at kunne håndtere sådanne situationer, forklarer Ellard. I forsøget på at forstå, hvor mental stærk en wide receiver er, ynder Ellard ved The Scouting Combine at stille håbefulde college talenter spørgsmålet om, hvad de tænker, når de har tabt en bold. - Der er nogle spillere, der skælder sig selv ud. Tre spil senere skælder de fortsat ud på sig selv, og det påvirker deres spil, og det kan vi ikke tillade sker. Så derfor skal du være mentalt stærk, og det at have en kort hukommelse er en stor del af det, siger Ellard. En receiver griber da bolde... Det mentale aspekt slår også igennem på andre tidspunkter i en kamp. Ofte kan en wide receiver gå lange perioder, uden at bolden bliver kastet hans vej, og når det sker, så er det vigtigt, at en wide receiver kan bidrage og hjælpe sit hold på andre måder. Primært ved at blokere. Men ligesom nogle wide receivers - som en anden offensiv lineman - elsker at pløje sine modstandere i græsset, så har mange et helt andet forhold til at blokere. - Det er ofte Jeg er receiver, jeg griber bolde. Jeg kan ikke lide at blokere. Men det hele kan koges ned til at handle om attitude. For som jeg siger til mine spillere, så skal de tænke over, at mens de løber ned ad banen for at gribe bolde, så er der en offensive linje og running backs, der blokerer, så quarterbacken har tid til at kaste bolden til dem, siger Ellard. Derfor er det blandt andet Ellards fineste opgaver at lære sine spillere, at blokeringsspillet er en vigtig del af en NFL-receivers liv. - Du er nødt til at gøre det samme, når bolden bliver givet til en running back. Beskyt ham, giv ham en chance for at lave spil nedad banen. Hold modstanderne fra ham. Det handler om indstilling. Når du træder frem til line of scrimmage, så vil der stå en modstander overfor dig. Du skal vinde kampen mod ham. Det er samme indstilling, du skal have, når det er et løbespil, siger Ellard og forklarer, at det handler om at afslutte sine blokeringer. Lærer på forskellige måder Hele den proces, der foregår netop ved line of scrimmage, har ofte betydning for, hvor succesfuldt et spil bliver. En wide receiver er nødt til at kende sine opgaver og meget handler om rutiner, der typisk først opnås igennem erfaring. - Det er en proces at være i stand gå igennem et spils faser. At vide hvad der skal gå gennem hovedet på dig, når du når frem til line of scrimmage. Du ved, hvad der skal\n13 ske, du kender forsvaret, du ser foran dig, men kan du sætte det sammen i dit hoved?, spørger Ellard. Han understreger, at ikke alle er lige gode til det, og at spillere, som har mere erfaring og har spillet længere tid, er i stand til at sætte det hele hurtigere sammen end andre. Men ikke alle lærer nødvendigvis lige godt. Nogle er X og O -typer, der kan læse og forstå spillene og deres opgaver, mens andre lærer bedre visuelt. - Nogle gange er du nødt til fysisk at gå det igennem med dem. De ønsker at se det rent visuelt. De ser det på video men ønsker, at man tager dem med på banen og viser dem, præcist hvad man ønsker, de skal gøre, siger Ellard. Slå til på toppen af ruten En af de virkelig vigtige ting, en wide receiver skal forstå ved line of scrimmage, er om forsvaret, han står overfor, er i zone- eller mand/mand-opdækning. De unge spillere bliver let frustrerede. Noget af det første, jeg fortæller dem, er, at det de gjorde i college, vil de ikke slippe af sted med i NFL. - Coach Henry Ellard Hvis forsvaret dækker zone, så er der rig mulighed for at sætte sig i åbne områder, noget som New England Patriots wide receiver Wes Welker blandt andet er en mester i at gøre. Dækkes der mand/mand, gælder det i højere grad om at slå sin direkte modstander og løbe sig fri af sin overfrakke. - Men uanset om det er zone eller mand/ mand, er du nødt til at slå din modstander på toppen af din rute. En dygtig receiver kan foregive, at han løber ned ad banen, selvom han ændrer retning. Og i de tilfælde så har vi at gøre med en virkelig god receiver og på det her niveau, er det netop dét, som adskiller den fantastiske receiver fra den gode receiver, siger Ellard. Skiftet ud og ind af cuttet er det allervigtigste. Det er, når receiverens rute topper eller bryder, at den fremragende receiver er i stand til gang på gang at løbe sig fri og ligesom med alt andet, så hænger det sammen med erfaring og træning. - Skiftet er vigtigt, og det er her, det starter for den dygtige receiver. At foregive en vision om, at jeg løber ned ad banen, og selvom jeg skifter retning, så viser jeg det ikke. Det var noget, jeg arbejdede meget på at blive god til, da jeg spillede. Jeg havde ikke noget imod at løbe ned ad banen side om side med en modstander, fordi jeg vidste, at når min rute brækkede, så ville jeg skabe mig den plads, jeg havde brug for, forklarer Ellard. Tålmodighed er din bedste ven Men at løbe en rigtig god rute, der skaber den fornødne adskillelse fra forsvarsspilleren, er ikke sådan ligetil. Det kræver træning og atter træning, og specielt unge wide receivers har ofte svært ved mentalt at forstå, at de ikke længere bare kan bruge deres naturlige atletiske formåen til at slippe fri. - De unge spillere bliver let frustrerede. Noget af det første, jeg fortæller dem, er, at det de gjorde i college, vil de ikke slippe af sted med i NFL. Her er alle gode. Så du er nødt til lære at blive en dygtig route runner. Jeg fortæller dem altid og hele tiden, at tålmodighed er din bedste ven. Hvis du ikke har tålmodighed, så er det svært at slippe fri på det her niveau, forklarer Ellard. I virkeligheden er det netop dét, det hele handler om: At slippe fri af opdækning og give quarterbacken endnu en mulighed for at slippe fornuftigt af med bolden. Men der findes ingen lette løsninger. Løbes ruten for kort, skal quarterbacken pludselig kaste bolden tidligere end forventet, og det resulterer ofte i, at bolden kastes for sent i forhold til rutens udvikling. Det giver forsvarsspillerne mulighed for at nå i position og intercepte bolden eller forsvare kastet. - Det er de ting, som receivers er nødt til at gå igennem for at blive bedre til at løbe ruter. Man er nødt til at gå på banen og gøre det igen, igen, igen og igen. Det kommer med tiden, siger Ellard til Draftday.dk. Han husker specielt en episode med Torry Holt i en kamp mod Miami Dolphins tilbage i 2001, hvor den dengang unge receiver løb en Deep post, som den var beskrevet i alle lærebøger. - Sådan som vi havde talt om (i ugen op til kampen). Den var fantastisk, og da han kom tilbage på sidelinjen med et stort smil som han altid havde så spurgte jeg ham: Hvad tænkte du?. Og han sagde: Coach, jeg følte, at jeg løb i slow motion. Og da han sagde det, så vidste jeg, at han havde det i sig, husker Ellard. Hellere 4,60 end 4,20 De fleste spillere klarer sig fra college til NFL på råt, atletisk talent, men for at tage Hvem er hvem? Split end (X/SE) Stiller typisk op på line of scrimmage og på modsatte side af tight end. Flanker (Z/FL) Stiller op få yards bag line of scrimmage typisk på samme side som holdets tight end. Slot receiver (Y/SL) Stiller op i rummet (slotten) mellem en Split end/flanker og den offensive linje. Tight ends kan også stille op som slot receiver. det næste skridt er hårdt arbejde ofte den eneste vej frem, med mindre man ifølge Ellard er en Andre Johnson -type. For normalt tager det en NFL receiver tre år at blive fortrolig med omfanget af ruter, teknikken, at forstå skiftene ind og ud af cuts og hvordan man arbejder på at sætte en defensive back op. - Så gælder det om at gøre en forskel. Komme ud og ind af sine cuts, løbe sig fri. Jeg vil hellere have en spiller, der løber 4,60 (på 40-yard distancen) og har fantastiske fødder og kan skifte retning, end jeg vil have en, der løber 4,20 og ikke kan dreje om hjørnet. Man kan løbe den samme 9-rute (lige ud ned ad banen) hele dagen, men når alt kommer til alt, så er man nødt til at kunne løbe mere end en 9-rute, siger Ellard. Meget handler om at lære, hvor hurtigt man egentlig løber og forstå, hvorfor det ikke går at blæse derudaf på hvert eneste spil. - Det er en del af det. Hvordan du finder ud af, hvor hurtigt du løber. Det er bare noget, du er nødt til at forstå. Du kan ikke løbe 100 miles i timen og så dreje. Sådan foregår det bare ikke. Det er umuligt. Så man er nødt til at finde en måde, hvorpå man kan tage noget af farten. Det er en proces, og det kommer med tiden. Selvom vi gerne vil have, at det sker fra dag til dag, så sker det bare ikke på den måde, siger Ellard. Rice var den komplette pakke Træningsfliden, som Ellard taler om, og ønsket om at blive bedre, er ofte det, som adskiller de gode receivers fra de allerbedste. Historien har vist, at selv spillere, som måske ikke har det mest naturlige atletiske talent, stadig kan udvikle sig til fremragende\n14 receivers, så længe de er indstillet på at arbejde hårdt for sagen. - Steve Largent og Fred Biletnikoff var ikke nogle fantastiske atleter, men de arbejdede hårdt på deres håndværk og blev bedre. De forstod det med det samme, og det brugte de så til deres fordel, forklarer Ellard. Der er selvfølgelig også eksempler på fantastiske atleter, for hvem tingene kommer noget lettere, fordi de primært kan klare sig på deres fysiske formåen. Og så er der de typer, der både har det atletiske og arbejdsmoralen til blive eksplosive wide receivers og nå op blandt de helt store. - Det er her, Jerry Rice -typer kommer i spil. Som har talentet men også arbejdsmoralen, der distancerer dem fra alle andre. Jeg har set nogle af Jerry Rices workouts.. puuuh... så forstår man, hvorfor han spillede så lang tid, som han gjorde. Han var holdbar. På grund af den måde han arbejdede i offseason. Han var bare en så professionel atlet, siger Ellard. Sker ikke over en nat Når Ellard kigger på en wide receivers rolle i dagens NFL i forhold til dengang, han selv spillede, så ser Uanset om det er zone eller mand/mand, så er du nødt til at slå din modstander på toppen af din rute. - Coach Henry Ellard han primært en stor forskel: - Den største forskel er ikke kun i forhold til route running. Der er mere atletisk formåen og teknik end noget andet, siger Ellard. Han understreger, at mange spillere i dag virkelig sætter en ære i at være dygtig route runners og ikke bare at være i stand til at løbe forbi en modstander. Alligevel ville han ønske, at unge receivers ville forsøge at forstå og lære mere om, hvad der skal til for at blive en rigtig dygtig route runner. - Det er ærgerligt, at der ikke er flere af sådanne typer. Der forstår den tålmodighed, der kræves for at blive en dygtig route runner. Ikke bare at løbe lige ned ad banen, men hvordan man flytter modstanderne, sætter modstanderne op, forstår spillet. Det er noget, som du ikke bare lærer natten over, slutter Ellard. Passing tree / route tree Ovenfor ser du et eksempel på et af mange udgaver af et passing- eller route tree. I dette eksempel vil ruter med lige numre gå mod midten af banen, mens ruter med de ulige numre løbes mod sidelinjen. 1. Quick out 2. Slant 3. Deep out 4. Drag 5. Corner 6. Curl 7. Shoot/chair 8. Post 9. Fly/Go Alle ruter er ens for både X/SE, Z/FL og Y/SL-receivers. Texans offensive tackle Eric Winston var misundelig på de mennesker, der i sommer besøgte VM i fodbold i Sydafrika. Winston har nemlig altid selv drømt om dels at besøge Sydafrika, dels at se VM Detroit Lions åbnede nullerne med at vinde ni sejre, men siden gik det bare ned af bakke. Faktisk var årtiet så skidt, at det kun blev til 42 sejre alt i alt klart færrest i NFL i de ti år. Lions formåede som det eneste hold i NFC ikke at vinde et tocifret antal kampe i årtiet San Francisco 49ers er det hold, der skal rejse længst i Holdet skal i løbet af sæsonen i alt tilbagelægge kilometer. Hold fra den amerikanske vestkyst skal altid ud på nogle lange rejser, fordi de fleste NFL-hold bor på østkysten, men 49ers skal i den kommende sæson også et smut til London, hvilket naturligvis trækker op i kilometertællingen Patriots Tom Brady er den startende quarterback i NFL, der har vundet procentvis flest af sine kampe som starter i karrieren i alt 76,4 procent Chicago Bears linebacker Tim Shaw førte i 2009 ligaen i flest special-teams tacklinger med i alt 20 styk Kun tre hold har ikke fået en spiller, der er blevet draftet i årene 2004 til 2008, valgt til Pro Bowl. Det viser en omfangsrig gennemgang af de fem draft-klasser, som Pro Football Weekly har foretaget. De tre hold er Bengals, Jaguars og Raiders. I de fem år har Chargers fået hele syv spillere valgt i første runde Kim Kardashian der vist nærmest bare er kendt for at være kendt og storbarmet har nu kastet kløerne i endnu Vidste du, at...? en NFL-spiller, efter at hendes forhold til Saints Reggie Bush forliste. Rygterne vil vide, at hun dater Cowboys Miles Austin 2010-draftens 255. og sidste valg, Mr. Irrelevant, wide receiver Tim Toone fra Weber State, underskrev i juli sin NFLkontrakt med Detroit Lions på direkte tv under en udgave af Total Access på NFL Network Baltimore Ravens outside linebacker Terrell Suggs fik for nylig et lille kursus i at lave film af den berømte instruktør Spike Lee. Suggs er helt vild med film, går rundt med en instruktør i maven og har endda lavet sin egen, første kortfilm med navnet Sisters I 1997 førte Jeff George fra Raiders hele ligaen i passing yards med 3917 yards. I 2010 kastede en rekord hele ti quarterbacks for mindst 4000 yards Den nu tidligere college-superstjerne Tim Tebow er en populær football-spiller, og spilleren, som endnu ikke har sat sine ben på en NFL-bane, er faktisk så populær, at hans trøje er den mest sælgende på NFLShop.com. I hvert fald når det gælder perioden fra april, hvor Denver Broncos brugte et førsterundevalg på quarterbacken, og så frem til og med juni. Rookien slog i den kategori etablerede NFL-navne som Donovan McNabb, Drew Brees, Peyton Manning, Tony Romo og Brett Favre, som kom ind på de efterfølgende pladser. Tom Bradys trøje var kun den 14. mest sælgende, men det kan også skyldes, at de fleste fans af Patriots-quarterbacken for længst har købt hans trøje Dallas Cowboys er verdens næstmest værdifulde sportshold ifølge Forbes Magazine. Texanerne er 1,65 milliarder dollars værd.\n15 Oddset NFL Manager Vind en rejse for 2 til USA og billetter til en Divisional Play off kamp i NFL Sæt dit favoritmanagerhold på danskespil.dk C. Cooley REDSKINS B. Marshall DOLPHINS WIDE RECIEVER: A. JOHNSON / HOUSTON TEXANS R. MOSS / NEW ENGLAND PATRIOTS V. JACKSON / SAN DIEGO CHARGERS RUNNING BACK: A. PETERSON / MINNESOTA VIKINGS F. GORE / SAN FRANCISCO 49ERS S. JACKSON / ST. LOUIS RAMS F. Gore 49ERS C. Johnson TITANS QUARTER BACK: T. BRADY / NEW ENGLAND PATRIOTS D. BREES / NEW ORLEANS SAINTS P. MANNING / INDIANAPOLIS COLTS\n16 Mike Jenkins: Alle NFC-East hold er stærke I 2009 fik Mike Jenkins sit gennembrud og blev valgt til Pro Bowl. Ifølge iagttagere, som Pro Football Weekly har talt med, er Dallas Cowboys-profilen nu blandt NFLs ti bedste cornerbacks. Draftday.dk har interviewet tredjeårsspilleren, der blandt andet fortæller om den hjælp, han har fået fra cornerback-kollegaen Terence Newman. Af Søren Hygum Hansen 2009 fik du dit gennembrud og nogle I mener nu, at du er en af ligaens bedste cornerbacks. Hvordan oplevede du forskellen mellem din rookiesæson og sidste år? Det var bare et spørgsmål om at vænne sig til at spille i NFL og blive mere bekendt med de udfordringer, som du møder hver uge. Jeg har altid troet på, at hvis du er villig til at arbejde hårdt og forbedre dig selv i løbet af sæsonen og gennem offseason vil du blive bedre. Det kræver meget hårdt arbejde, men det er, hvad der har gjort, at jeg kan nå dette punkt i min karriere og det vil altid være en del af den, jeg er. Hvad er efter din egen mening din største styrke? Min vilje til altid at finde måder at forbedre mig og min kærlighed til at konkurrere. Der er altid noget, du kan gøre bedre, og jeg nyder udfordringen ved at forbedre mig dag for dag og uge for uge. Jeg har altid troet på, at du ikke kan hvile på dét, der er sket i fortiden. Hvor vigtig har Terence Newman været i forhold til din udvikling? Han har hjulpet mig helt enormt. Jeg mener selv, at jeg var heldig som rookie at komme til et hold, hvor der allerede var en etableret og meget talentfuld cornerback på holdet. Han er villig til at dele alt, hvad han ved, for at hjælpe alle de defensive backs på holdet. Hvem er den bedste wide receiver, du indtil nu har mødt i din karriere? Jeg går hver uge i møde med den attitude, at jeg i den særlige kamp står overfor den bedste spiller i ligaen. Der er så mange dygtige wide receivers i NFL, så jeg rangerer dem ikke. De er alle i stand til at slå dig, hvis du ikke er fokuseret på at få arbejdet gjort. Hvordan rangerer du de andre NFC East-hold i 2010? Det er en hård division hvert år. Jeg mener, at hvert eneste NFC East-hold er blevet bedre i denne offseason. Vil alt andet end Super Bowl være en skuffelse i 2010? Hvert år sætter vi et højt mål her (på holdet, red.). Vi skal arbejde på at komme i slutspillet og se, hvad der derfra sker. Hele vejen til Super Bowl med 3+ Arnbog og Co. kan allerede nu løfte sløret for nogle af de kampe, som vil rulle over skærmen i de kommende uger og måneder. TV3+ sender igen NFL fra uge 1 og hele vejen frem til Super Bowl den 11. februar på Cowboys Stadium i Arlington, Texas. Her kan du læse lidt om, hvad der er på programmet. Ud over at vise åbningsbraget mellem New Orleans Saints og Minnesota Vikings natten til fredag den 10. september, så kan seerne allerede nu glæde sig til ærkefjendeopgør mellem New York Jets og New England Patriots den 19. september, og Green Bay Packers- Minnesota Vikings den 24. oktober. For tredje år i træk sender TV3+ NFL ind i de danske stuer, og stationen stiller i denne sæson med samme formation som sidste år i form af Jens Arnborg, Henrik Levysohn og Tommy Kjærsgaard. Sidste års koncept fastholdes, men seerne kan glæde sig til en amerikanisering af dækningen af den populære sport. - Overordnet forventer jeg, at vi er bedre end nogensinde. Vi har nu tre års erfaring med at dække NFL, og vi glæder os til at servere en dækning, der er endnu skarpere, endnu mere underholdende og endnu mere informativ end nogensinde, siger NFL-redaktør Jens Arnborg. Dette er selvfølgelig kun et meget lille udpluk af den massive dækning, som TV3+ sørger for. Traditionen tro sendes der søndag aften fra kl (med kick off kl ), og kl vises Sunday Night Football, der altid er en af rundens mest imødesete kampe. Mellem de to live-transmissioner vises et fyldigt sammendrag af en helt tredje kamp. Så for de entusiastiske footballfans er der nok at se frem til. - Med alle de kampe, vi bliver forkælet med i år, ser det ud til at blive en fantastisk sæson, siger Jens Arnborg.\n17 Farvel til Favres skygge Aaron Rodgers stod i en gigantisk skygge, da han efter folkehelten Brett Favres exit i 2008 overtog jobbet som quarterback i Green Bay. Men Rodgers er nu trådt ud af forgængerens skygge. Og det er både Rodgers og Favres egen skyld. Af Søren Hygum Hansen Antrel Rolle skulle ikke nyde mere af det. I den tre timer og 31 minutter lange, højintense kamp havde Cardinals-forsvarsspilleren allerede fået rigeligt af Aaron Rodgers. Og nu ville han ikke have mere af den dosis. - Jeg vil aldrig i mit liv møde ham igen. Jeg mener det dødsensalvorligt. Jeg vil hellere møde Drew Brees på enhver af ugens dage, inden jeg møder ham igen, sagde Rolle efter kampen. I slutspilsopgøret i januar mod Packers var Rolle og Cardinals-forsvaret nærmest blot statister, mens quarterbacken splittede defensiven ad. I sin karrieres første slutspilskamp kastede Rodgers for hele 423 yards og fire touchdowns, og han bragte sit hold, der i tredje quarter var bagud med 21 point, tilbage i matchen. Det var dog i sidste ende en fejl af Rodgers, der kostede sejren, da han efter en tackling i overtid fumblede bolden, så Arizona kunne score på en efterfølgende fumble recovery. Men efter dramaet væltede roserne alligevel ned over den 187 centimeter store spiller. - Kastede Aaron Rodgers for omkring 700 yards i dag? Han er et særligt, særligt, særligt talent, lød det fra Arizonas Pro Bowlreceiver Larry Fitzgerald. To uforglemmelige sæsoner Præstationen i opgøret var trods nederlaget og fejlen måske den mest imponerende bedrift, som 26-årige Aaron Rodgers endnu har leveret i sin karriere. En karriere, der på bare to år har været så imponerende, at nogle tætte iagttagere af Rodgers nu mener, at han for længst er trådt ud af sin legendariske forgænger Brett Favres enorme skygge. Blandt dem, der mener det, er Lori Nickel fra storavisen The Milwaukee Journal-Sentinel. Hun dækker Packers på daglig basis og betegner Rodgers to første sæsoner som uforglemmelige. - Han er trådt ind på scenen, har afløst en legende og gjort alt, hvad du kan bede en ung quarterback om at gøre bortset fra at vinde en Super Bowl, siger hun i et interview med Draftday.dk. Andre iagttagere er enige. Rodgers første to sæsoner som førstemand bag center har været opsigtsvækkende gode. - Rodgers har i sine første to sæsoner som starter været fænomenal, siger Bill Huber, som udgiver magasinet Packer Report, til Draftday.dk. Og det er ikke kun de journalister, der dækker Packers, som er begejstrede. Manden, der selv blev en legende, fordi han i 1992 handlede sig til Brett Favre og dermed fandt Green Bays største folkehelt, har nu de helt store ord fremme, når talen falder på Aaron Rodgers. Den mand Packers tidligere general manager Ron Wolf sagde for nylig, at Rodgers er så god, at han en dag måske kan matche Favres mange, utrolige NFL-rekorder. - Kunne det ske? Ja, med den måde, det går ham nu, kunne det ske. Helt sikkert, siger Wolf. Kun syv picks på 541 kast Wolf baserer sin argumentation på de sidste to sæsoner, hvor Rodgers har leveret nogle iøjnefaldende individuelle statistikker. Her har Rodgers samlet set ramt plet på 64 procent af sine kast for 8472 yards med en flot passer rating på 98,5 point til følge. Med 4434 yards i 2009 blev han samtidig den første quarterback i hele NFL-historien, der har kastet for mindst 4000 yards i begge sine første to sæsoner som starter. Måske endnu mere imponerende er det, at han kun kastede syv interceptions på hele 541 kast det gav den laveste interception percentage i ligaen i 2009 og at han gjorde alt dette bag en gennemhullet angrebslinje, der lod ham sacke flere gange, end nogen anden quarterback blev sacket i hele sæsonen. - Dét, jeg især bemærker, er, at de fleste unge quarterbacks gør én af to ting: De kaster bolden hasarderet eller er skræmte over at lave en fejl og spiller alt for sikkert. Rodgers har derimod de sidste to sæsoner lavet et ton af store spil med 58 touchdowns mod bare 20 interceptions. Du spekulerer over hvor meget bedre, han kan blive, siger Bill Huber. Ud fra et holdsynspunkt er det dog gået mindre godt. Seks sejre og et misset slutspil i 2008 i år ét efter Favres pension fik ikke de mange fans til at glemme Kaptajn B. Men i 2009 hvor Packers og Favres nye arbejdsgiver, Vikings, kæmpede hårdt om divisionstitlen i NFC North, og hvor Green Bay vandt 11 kampe og nåede i slutspillet fik Rodgers endelig succes med sine holdkammerater. - Sidste år beviste han, at han kan vinde kampe, fortæller Tom Ziemer, der dækker Packers for avisen The Wisconsin State Journal, til Draftday.dk. Favre skuffede fans Samtidig fortæller flere iagttagere, at Packers fans nu generelt synes at have taget afløseren til sig. Aaron Rodgers er nu helten i Green Bay. Og det er paradoksalt nok Brett Favres skyld. For da Kongen af Lambeau Field i 2008 forlod Packers efter en grim skilsmisse og oven i købet sidste år skiftede til ærkerivalerne fra Vikings, flød sympatien i retning af Rodgers. Favre er stadig dybt respekteret og i nogle tilfælde elsket i Green Bay, men han er ikke større end holdet, og det er til syvende og sidst holdet nu anført af Aaron Rodgers som The Cheeseheads støtter. - Jeg mener, at Favres comeback hos Vikings, der er blevet Packers største rivaler,\n18 har hjulpet Rodgers. For mange fans var det dråben, der fik bægeret til at flyde over med Favre, og de begyndte fuldt ud at støtte Rodgers, forklarer Tom Ziemer. Lori Nickel fra The Milwaukee Journal- Sentinel fortæller, at Favres kontroversielle exit delte mange fans i to lejre. Halvdelen tog Packers parti, den anden halvdel tog Favres parti. - Men nogle af Favres kommentarer og handlinger har siden fået en masse Packersfans til at vende sig mod Favre. Og de samme Packers-fans vil så gerne støtte op om Green Bay, og de har derfor støttet Rodgers. Det har været let, fordi Rodgers indtil nu har spillet så godt, siger hun. Holdkammeraterne synes heller ikke længere at hænge sig i tiden med Favre bag center. Den erfarne wide receiver Donald Driver, der ellers stadig er en god ven af Favre, kaldte for nylig Rodgers for holdets ansigt udadtil. Og Rodgers væremåde under Favres skilsmisse gav respekt, fordi Rodgers ikke lod sig gå på af kritikerne, der mente, at Packers var ilde stedt uden Favre. - Rodgers håndterede offentlighedens kritik med ynde, og han viste kun sjældent sine frustrationer, fortæller Lori Nickel. Undgår snak om forgængeren Tom Ziemer mener, at Rodgers har været klog i sin tilgang til medierne, der igen og igen og igen har fokuseret på Favre vs Rodgers. - Han har vundet over mange mennesker inklusiv sine holdkammeraterne ved at håndtere det, som han har gjort. Han undgår mere eller mindre enhver snak om Favre, når han taler med medierne. Herunder i sidste sæson hvor de to gange spillede mod hinanden, siger Tom Ziemer til Draftday.dk. Packers tabte begge opgør mod Favre og Co., selvom Rodgers spillede fremragende. Derfor er presset på Rodgers atter stort i Green Bays bristede hjerter vil så gerne have en bare lille hævn over Favre, der forlod dem for en anden, og tilhængernes nye kærlighed Rodgers er manden, der skal levere den hævn. Bag om Aaron Rodgers 26 år (født 2. december 1983 i Californien) 6 2, 220 pund Valgt af Green Bay Packers i 1. runde (24) af draften i Fem sæsoner i NFL alle hos Packers Én Pro Bowl (efter 2009-sæsonen) Samtidig er forventningen, at Green Bay i 2010 skal nå langt længere, end holdet gjorde i Der er endda flere, der mener, at Packers er et bud på en Super Bowlkandidat. - Sidste års 11 sejre og fem nederlag var et godt udgangspunkt. Nu skal holdet og Rodgers tage det næste skridt. Jeg har ingen grund til at tro, at han ikke er klar til den udfordring, fortæller Bill Huber. Vigtig waiver wire Uanset om du spiller fantasy football for første gang, eller du er en erfaren rotte, så er der specielt et aspekt af spillet, som du aldrig må negligere. For fantasy football vindes sjældent i draften, men derimod i løbet af sæsonen via den vigtige waiver wire. Af Jacob Nørtov Michael Blunda er af den opfattelse, at begrebet sleepers er overvurderet, når det handler om fantasy football. For ifølge Pro Football Weeklys anerkendte associate editor og fantasy football ekspert så er internettet i dag så overfyldt med information om de forskellige hold og spillere, at langt de fleste fantasy football-deltagere kender til de såkaldte ukendte, der står foran det store gennembrud. - Og man skal huske på, at sleepers ofte aldrig lever op til forventningerne og derfor er spildte valg, siger Blunda i et interview med Draftday.dk. Blundas pointe rammer lige på sømmet. For selvom draften ofte er et af de mest interessante aspekter omkring fantasy football, specielt hvis man er deltager i en live online draft, så vindes en liga yderst sjældent - hvis ikke aldrig - via draften. Medgivet, udvælgelsen kan give et rigtig godt udgangspunkt, men det er næppe dit eller andres sleeper -valg, der kommer til at gøre den store forskel. Nej, fantasy football er mere end blot to timers hårdt arbejde og et par tryk på vælg denne spiller -knappen. Fantasy football kræver tid og indsigt, for selvom der også skal en smule held til at vinde en liga, så handler det om at være et skridt foran sine modstandere. Og derfor er der specielt et element, der aldrig må undervurderes. Et element der er langt vigtigere end at kende den største sleeper. - Det er ekstremt vigtigt at holde et vågent øje med the waiver wire i løbet af sæsonen, hvis du vil vinde en fantasy football liga, siger Michael Blunda. Vigtig waiver wire The waiver wire som Blunda taler om, er den liste af spillere, der sæsonen igennem er tilgængelige i din liga som free agents. Nogle ligaer har slet og ret blot en bunke free agents, der kan samles op efter først til mølle -princippet, mens andre ligaer opererer med waiver claim, som i virkelighedens NFL. Hvis flere hold anmoder om at signe den samme spiller, så tildeles det dårligste hold spilleren. I nogle ligaer er definitionen på det dårligste hold altid det dårligst rangerede hold, mens andre ligaer spiller efter reglen om, at hvis det dårligst rangerede hold modtager en spiller via the waiver wire, så ryger det hold automatisk bagest i køen, indtil listen nulstilles - hvilket typisk sker en gang om ugen. Uanset om man spiller efter det ene eller andet regelsæt, så kan der være rigtig meget guld på the waiver wire i ugerne efter draften. - Hver eneste sæson er der en håndfuld stjerner eller andre rigtig gode spillere, som ikke bliver drafted, konstaterer den erfarne fantasy ekspert. Hvorfor de ikke bliver drafted, kan der være mange grunde til. Ofte handler det om skadede spillere, som ikke kan hjælpe et hold her og nu, mens det andre gange drejer sig om spillere, der var skadet sidste år, og derfor ikke er rangeret så højt på draft boards,\n19 som deres talent og produktion berettiger. - Hvis du hurtigt kan få fingre i de spillere, ligesom de begynder at producere, så kan du virkelig forbedre dit hold, siger Michael Blunda. De bedste hold bænker stjernerne En rigtig god grund til, at the waiver wire er vigtig sæsonen igennem, handler mere om de spillere, som ikke spiller, end de som gør. For hvert eneste år går fantasy football-ejere nærmest i panik, når de i de sidste uger af den regulære sæson finder ud af, at deres største stjerne faktisk ikke kommer på banen. Og ofte er det netop i de runder, at fantasy football-finalerne afvikles. - Hold som Colts bænker ofte deres bedste spillere sent på sæsonen, hvilket betyder, at de ikke vil være tilgængelige for dit hold i fantasy footballs playoffs, siger Blunda. Netop i disse situationer er det godt at være på forkant med begivenhederne. Det er nemlig sjældent kun dit hold, der står i den kedelige situation at måtte undvære dine bedste profiler. Derfor er det nødvendigt at se to-tre uger frem i tiden og eksempelvis udskifte de backups, som har spillet, når dine startere har haft bye. Alle hold har afviklet deres friuge efter den 10. spillerunde, så fra det tidspunkt gælder det om at kigge nøje på kampprogrammet og finde de kritiske kampe, hvor du kan komme i bekneb for kvalificerede startere. Waiver wire watch Følgende navne mener vi, at det er værd at holde øje med i løbet af sæsonen: QB Max Hall, Cardinals Undraftede Hall har imponeret i training camp og presesaon og har vundet head coach Ken Whisenhunts tillid som backup. Derek Anderson skal ikke tabe mange kampe, før Hall er starter - måske for mange år frem. QB Jimmy Clausen, Panthers Panthers har Matt Moore som sikker starter, men hans snor kan hurtigt blive forkortet, hvis Panthers får en skidt start. Så vil trænerstaben ikke tøve med at bruge Clausen, og når de først har bevæget sig ind på det område, så er der næppe nogen vej tilbage. RB Kareem Huggins, Bucs Huggins har haft en så god sommer, at Derrick Ward er blevet smidt på porten. Han er nu primær backup til den ofte skadede Cadillac Williams, så selvom Huggins kun er change of pace-back, så hold et skarpt øje. RB Peyton Hillis, Browns Rookie Montario Hardesty er tabt for sæsonen men ville ellers have sat sig på starterjobbet. Nu er starteren i stedet Jerome Harrison, men Hillis vil se intensiveret spilletid og er allerede et godt bud på red zone-carries. WR Mike Williams, Seahawks Williams bliver næppe drafted i mange ligaer, men han har en rigtig god chance for at få en produktiv sæson hos sin tidligere college head coach. Forventes at starte og kan blive et potentielt end zone mål for Matt Haselbeck. WR Roscoe Parrish, Buffalo Bills Parrish er en trænerfavorit, og Buffalo vil gå langt for at få bolden i hænderne på ham. Hold øje med hans produktion i løbet af den første halvdel af sæsonen. Han kan være et solidt pickup sent på året. TE Rob Gronkowski, Patriots Patriots vil bruge deres tight ends mere i denne sæson. Gronk har hurtigt udviklet sig til Tom Bradys favorit i end zone. Næppe drafted i mange ligaer, men han vil være en god backup, der kan erstatte din starter i en friuge. Ny regel kan sløve Colts-maskinen En ny regel har få dage før sæsonstarten bragt sindene i kog i NFL-verdenen og kan få betydning for især Indianapolis Colts muligheder i Af Søren Hygm Hansen I et forsøg på at beskytte en NFL-kamps umpire har ligaen valgt at ændre måden hvorpå, at denne umpire stiller op. I de foregående sæsoner lagde kampens umpire efter endt spil bolden på jorden, så den var klar til at snappe, hvorefter han skyndte sig at stille sig fem yards bag line of scrimmage på den defensive side af bolden. Det resulterede dog i 2009 i omtrent 100 kollisioner mellem spillere og den sårbare dommer, der fulgte spillet fra sin plads midt i kampens hede, hvor receivere og linebackere tonser henover banen. For at beskytte dommerne har NFL derfor besluttet, at kampens umpire skal lægge bolden på jorden efter et spil og i stedet løbe 15 yards om bag line of scrimmage på den offensive side af bolden. Altså bag både quarterbacken og running backen - dermed er han ude af opgørets action zone. Et spil må siden først sættes i gang, når kampens umpire er helt på plads. Ellers koster det angrebet en fem yard-straf for illegal snap, som det to gange skete for Colts i en preseason-kamp i august mod Packers. Manning er frustreret Problemet er bare, at det alt andet lige tager noget længere tid for en ofte lettere overvægtig umpire at løbe 15 end fem yards. Og det er især en enorm ulempe for et angreb som Colts, der i store dele af kampen kører et hurry up -angreb, hvor spillerne, så snart et spil er slut, stormer op til line of scrimmage uden at samles i en huddle. Quarterback Peyton Manning råber i stedet ved linjen spilkaldet ud til holdkammeraterne, og tempoet i angrebet er med til at forvirre modstanderen, som dels ikke altid når at skifte spillere ind og ud, dels risikerer at komme til at afsløre, hvordan de vil agere, når bolden bliver snappet. Præcis som maskinen Manning ønsker det. Derfor kører han og Colts et højt tempo, så forvirringen blandt forsvarsspillerne kan være stor. Men med den nye regel kan Colts ikke holde samme tempo, fordi de skal vente på dommeren, og det vil være en klar fordel for holdets modstandere, som får mere ro omkring sig. Peyton Manning siger da også, at han ikke har høje tanker om reglen. NFL har oven på kritikken besluttet, at en kamps umpire i de sidste fem minutter af hver halvleg, hvor et hold, der er bagud, ofte kører et hurry up -angreb, skal stille op på den gamle position. Altså fem yards bag line of scrimmage i forsvaret. Men i kampens resterende 50 minutter står dommeren som noget nyt i angrebet og sløver altså potentielt Colts-maskinen.\n20 Medspiller: Manning er fanatisk I ni sæsoner har Ryan Diem som startende højre tackle hos Indianapolis Colts passet på Peyton Manning. I et interview med Draftday.dk fortæller den 31-årige offensive tackle her blandt andet om Mannings utrolige arbejdsmoral og om forventningerne til 2010-sæsonen. i forhold til at se optagelser og studere. Han er forberedt på næsten alt, som en modstander vil sende mod ham i en kamp. Har forberedelserne i denne offseason været anderledes sammenlignet med andre offseasons? Nej, egentligt ikke, ikke i forhold til mig selv. Jeg forsøger at forberede mig på samme måde hvert år, forsøger at blive skadesfri og komme i form, og hvis der er noget at forbedre i forhold til året før, fokuserer jeg på det. Af Søren Hygum Hansen Hvad er dine personlige mål for 2010? Mine personlige mål er at holde mig skadesfri, starte alle kampe og i sidste ende komme i Pro Bowl. Peyton Manning er én af de bedste quarterbacks i NFLs historie. Kan du som holdkammerat give et eksempel, der viser, hvor særlig en spiller, han er? Jeg tror, at Peytons arbejdsmoral formentlig er uden sidestykke. Han ser altid optagelser og studerer, tager det ekstra skridt for at forsøge at forstå modstanderen og have en fordel i forhold til ham (modstanderen, red.). Han er utroligt talentfuld, men han er ikke kun afhængig af det. Han er fanatisk Dit hold har været ekstremt gode i forhold til at udvikle undrafted free agents og såkaldte no-name players. Hvorfor har I været det? Jeg tror, at det er den vindende atmosfære, som vi har her. Vi forsøger at bringe unge gutter hertil, fostre dem op i vores system modsat at tilføje højtprofilerede free agents. Vi forsøger at vokse som et helt hold frem for bare at samle et med superstjerner. Vil alt mindre end (en plads i, red.) Super Bowl (i 2010, red.) være skuffende? Ja. Der er mange rigtig gode hold i NFL, og jeg tror, at de på denne tid på året alle har samme mål. Jeg ved, at vi i denne sæson har evnen til at nå tilbage i Super Bowl og vinde den. Photo credit: The Indianapolis Colts


Elbiler til alle, flere onlinemøder og et år mere i blødbuksen? Her er 9 ting du skal holde øje med i 2021 - politiken.dk\nElbiler til alle, flere onlinemøder og et år mere i blødbuksen? Her er 9 ting du skal holde øje med i 2021\n2020 blev på alle måder et mærkværdigt år. Coronaepidemien gav nogle brancher en ordentlig spand kul, mens andre gik helt i stå. Men hvordan bliver det i 2021 – hvor bliver det mest interessant at følge forbrugerne, altså os selv? Her er følger 9 nedslag udvalgt af redaktionen.\nForbrug 10. jan. 2021 kl. 13.09\nDet udbredte hjemmeliv og hjemmearbejde i 2020 blev en tryktest på en lang række teknologier, som fremtidsforskere og techeksperter længe har spået ville slå igennem. En af de mest lovende teknologier har været digitale arbejdsplatforme som Slack og Teams, der skulle give os et fleksibelt arbejdsliv, der gjorde fysisk fremmøde på en arbejdsplads unødvendig. Nogle har ligefrem forudset, at folk ville flytte ud af byerne, fordi det er muligt at arbejde, hvor end man er. .\nMen mens de digitale arbejdsplatforme i 2020 var nødvendige på grund af coronaepidemien, bliver det i 2021 interessant at se, hvor meget det bider sig fast, når vi på et tidspunkt ikke længere er tvunget ud af de fysiske mødelokaler.\nKan vi trives med et liv, hvor vi kun ser vores møder digitalt, og er det digitale kontorlandskab frihed eller et fængsel? Indtil videre tyder intet på, at digitaliseringen får folk til at forlade byerne permanent, og mange beskriver en massiv træthed over virtuelle møder. Til gengæld har mange kunnet konstatere, at man sagtens kan arbejde hjemme fra et sommerhus, og i takt med at fibernettet de kommende år bliver rullet ud, vil det formentlig være en attraktiv mulighed for stadig flere.\nVR-briller har fået et kæmpe skub fremad, fordi Facebook har satset stort på teknologien gennem sit firma Oculus. De har netop lanceret et nyt VR-headset, der er billigere og smartere end noget andet headset, der endnu er set. I en tid, hvor folk er hjemme hele tiden og savner træning, oplevelser og nye indtryk, virker det som et oplagt tidspunkt for folk at tage ind i nye, digitale verdener gennem VR-brillerne. Men teknologien har stadig ikke fået sit store folkelige gennembrud, og selv om VR-brillerne er blevet billige, bliver de ikke revet ned fra hylderne. Det lader til, at de lider under den samme forbandelse som 3D-briller og andre såkaldte smart lenses. Vi synes, alle sammen, at det lyder spændende, men vi gider ikke have dem på, når det kommer til stykket.\nI 2021 vil det vise sig, om VR får sit folkelige gennembrud eller lider samme skæbne som minidisken – som et dyrt og i teorien smart produkt, der bare kom på det helt forkerte tidspunkt.


Varer - 244529-2019 - TED Tenders Electronic Daily\nVarer - 244529-2019\n27/05/2019 S101 - - Varer - Bekendtgørelse med henblik på frivillig forudgående gennemsigtighed - Udbud med forhandling uden forudgående offentliggørelse\nRammeaftale om køb af Imfinzi® (durvalumab)\nFormålet med rammeaftalen er at kunne forsyne sygehusapotekerne hos Amgros' interessenter med lægemidlet Imfinzi® (durvalumab). Region Hovedstadens sygehusapotek foretager endvidere indkøb med henblik på videresalg Grønland og Færøerne.\nRammeaftalen løber til og med den 30.6.2020, såfremt den ikke forlænges. Rammeaftalen kan forlænges med op til 1 gange 6 måneder.\nLægemiddelproducenten AstraZeneca udviklet Imfinzi® (durvalumab) (herefter lægemidlet), der er et nyt og innovativt lægemiddel. Lægemidlet er et bekosteligt lægemiddel, som har sin egen ATC-kode på 5. niveau i ATC-klassifikationssystemet. AstraZeneca har patent på lægemidlet, og det kan ikke substitueres med andre lægemidler. Lægemidlet er godkendt i EMA den 21.9.2018. Det er således usandsynligt, at Amgros vil kunne købe lægemidlet af parallelimportørerne. Som følge af ovenstående vurderer Amgros, at AstraZeneca er den eneste aktuelle og potentielle leverandør af lægemidlet, og at Amgros derfor i henhold til udbudslovens §80, stk. 3 er berettiget til at indgå rammeaftale med AstraZeneca efter udløbet af 10 kalenderdage regnet fra dagen efter den dag, hvor denne (profylakse-) bekendtgørelse er blevet offentliggjort.\nI relation til pkt. V.2.1 bemærkes, at den angivne dato er datoen for afsendelse af denne (profylakse-) bekendtgørelse. Rammeaftale med AstraZeneca A/S vil blive indgået efter udløbet af 10 kalenderdage regnet fra dagen efter den dag, hvor denne (profylakse-) bekendtgørelse er blevet offentliggjort.


De 10 bedste romantiske hoteller i Kos - TripAdvisor\nBedste romantiske hoteller i Kos, Grækenland\n10 af 103 ejendomme matcher dine filtre. Ryd alle filtre\nNr. 1 ud af 10 i Romantiske hoteller i Kos med bedste værdi for pengene\n“Perfekt hotel med høj service”\n“Absolut et 5 Star hotel under græske forhold”\nNr. 2 ud af 10 i Romantiske hoteller i Kos med bedste værdi for pengene\nNr. 3 ud af 10 i Romantiske hoteller i Kos med bedste værdi for pengene\nNr. 4 ud af 10 i Romantiske hoteller i Kos med bedste værdi for pengene\nNr. 5 ud af 10 i Romantiske hoteller i Kos med bedste værdi for pengene\n“Fremragende service på flot hotel”\nNr. 6 ud af 10 i Romantiske hoteller i Kos med bedste værdi for pengene\nNr. 7 ud af 10 i Romantiske hoteller i Kos med bedste værdi for pengene\n“Ferie med all inklusiv ”\nNr. 8 ud af 10 i Romantiske hoteller i Kos med bedste værdi for pengene\n“Super sted, lækker mad, men dårligt wifi.”\n“God mad, god beliggenhed, dejlige mennesker, dårligt wifi”\nNr. 9 ud af 10 i Romantiske hoteller i Kos med bedste værdi for pengene\n“Perfekt lille hotel til prisen. God service og 1 klasses lille morgenmads buffet.”\nNr. 10 ud af 10 i Romantiske hoteller i Kos med bedste værdi for pengene\nNr. 16 af 48 hoteller i Kos\nNr. 44 af 48 hoteller i Kos


Tag socialt ansvar med bæredygtig mode - Modeshoppen\nTag socialt ansvar med bæredygtig mode\nBæredygtig mode er en del af den større tendens bæredygtigt design, hvor et produkt er skabt og produceret med hensyn til de miljømæssige og sociale konsekvenser det kan have på dets samfund, herunder dets meget omtalte CO2 udledning. Det er formentlig også en af årsagerne til at bæredygtig moden lige nu er en af tidens hotteste tendenser. En tendens som flere i modebranchen anser for værende en langsitet tendens, der kan vare flere sæsoner.\nDer findes desuden mange forskellige måder at etablere sig som et bæredygtigt brand på. Det kan måde findes i produktionsmetoderne, valget af materialer, arbejdsvilkårene osv. Ikke desto mindre er det et koncept i rivende udvikling, hvorfor vi nok skal vente at se meget mere af det.\nFire steder du kan shoppe bæredygtig mode\nAmerican Apparel er et anerkendt Amerikansk produceret brand, der holder til i LA. Brandet har foruden en økologisk kollektion også den bedste lønrate indenfor modebranchen på verdensplan, hvilket siger en hel del om arbejdsvilkårene.\nAngela Roi sætter en stor ære i at producere veganske tasker for dyrevelfærdens skyld. Alle taskerne er lavet af vegansk læder og lignende menneskeskabte materialer, der aldrig har set skyggen af et dyr. Angela Roi tager desuden et ekstra socialt ansvar ved at donere overskuddet til velgørenhed.\nDen danske designer Mads Nørgaard har gradvist gjort nogle ændringer siden 2014, der gør kollektionerne mere bæredygtige. De har bl.a. forsøgt at øge samarbejdet med deres leverandør og sætte fokus på hele værdikæden for at sikre et grønt og bæredygtigt resultat.\nH&M Conscious er en bæredygtig kollektion fra H&M, hvor du bl.a. kan få en helt almindelig bluse til 80 kroner eller en buksedragt til 350 kroner. Kollektionen ligger på nogenlunde samme prisniveau som resten af kædens tøj og kan købes i butikkerne eller på H&M’s hjemmeside. Derudover tilbyder H&M en ekstra service i form af en rabatkupon, når man afleverer sit brugte tøj.


Hals Kommune :: Vester Hassing Erhverv\nDu er her: halskom.dk Planer & visioner Områdeplaner Bymodel V. Hassing/Stae Vester Hassing Erhverv\nDette afsnit omhandler alene Vester Hassing, da der ikke er udlagt erhvervsområder i Stae.\nErhvervsområderne i yderkanten af Vester Hassing langs Omfartsvejen er nærmest isolerede og afgrænset fra de øvrige byområder for ikke at genere med røg, støj og møg. Dette betyder, at de ikke bidrager særligt til det almindelige liv i byen, men principperne for placering af erhvervsområderne i byens yderkant fastholdes bl. a. på grund af de gode trafikale forhold i forhold til omfartsvejen. Der planlæges ikke for at udlægge andre erhvervsområder i den vestlige del af kommunen.\nI dag er det lokale erhvervsområde i Vester Hassing opdelt således, at der syd for Industrivej er mulighed for håndværkerparceller med blandet erhverv og boliger. Området er i dag ved at være fuldt udbygget. Der bør fortsat kunne tilbydes områder med mulighed for opførelse af beboelse for ejer/forpagter i forbindelse med virksomheden i håndværkerområdet. Disse områder bør placeres i grænsen mellem erhvervsområderne og den øvrige by for at få en mere glidende overgang og mindske generne fra erhvervsområderne. Ligeledes bør virksomheden og boligen placeres således, at der er mulighed for, at der kan ske en selvstændig matrikulering. På længer sigt er det planen, at der skal være mulighed for at skabe et nyt og tilsvarende område i forbindelse med en forlængelse af Industrivej mod vest. Det nye håndværkerområde skal placeres syd for den forlængede Industrivej, og området er ikke omfattet af lokalplan nr. 2.07, der ellers omhandler den planlagte udvidelse af Industrivej mod vest.\nNord for Industrivej, for såvel den eksisterende strækning som den planlagte mod vest, skal der etableres egentlige erhvervsgrunde på min 2500 m2.\nPerspektivet for det lokale erhvervsområde er planlagt således, at såfremt rumligheden i det eksisterende og planlagte erhvervsområde udfyldes, skal den fremtidige vækstretning for området være mod øst i området fra Aslundvej og langs omfartsvejen.


En del online varehuse yder i vore dage et bredt udvalg af billige fragtløsninger til sundolitt mx250. Den mest populære er nu til dags at få sendt til en pakkeshop, hvor du kan afhente produkterne på et valgfrit tidspunkt. Fragtmuligheden er nemlig yderst ligetil, og desuden tilmed den mest letkøbte fragtmetode.\nDu burde ydermere beslutte dig for at vælge afsending til hvor du bor eller til dit arbejde. Denne er godt nok en tak dyrere, men desuden i høj grad overkommelig ved køb af sundolitt mx250 online. Den mest prisbevidste leveringsmulighed er utvivlsomt selv at hente pakken, som dog betinges af at du bor nærved online shoppens byggecenter, fx Harald Nyborg, Silvan, Bauhaus eller Jem og Fix.\nFragtperioden på sundolitt mx250 er yderst bestemmende i tilfælde af at du behøver varerne om kort tid, og med det formål er det øjensynligt klogt at vi besigtiger tidshorisonten for levering ved sundolitt mx250. En hel del byggecentre – for eksempel Silvan, Harald Nyborg, Jem og Fix og Bauhaus – annoncerer billig dag-til-dag levering på massevis af varenumre online, men vær påpasselig da det påkræver at bestillingen fuldbyrdes inden et nøjagtigt tidspunkt, så at de højst sandsynligt kan nå at få varen ud af døren inden de lageransatte drager hjemad.\nNogle få internet firmaer lover fragt uden beregning på sundolitt mx250 online, men oftest kræver det at du bestiller for en konkret sum. I øvrigt skulle man snuppe den mindst kostelige leveringsmåde, som i de fleste tilfælde er at få fragtfirmaet til at levere produkterne til et udleveringssted.\nEn lang række byggemarkedskæder foreslår klik-og-hent hvor du bestiller billig sundolitt mx250 online og afhenter i byggecenteret. Fx Bauhaus, Bygma, Jem og Fix, Harald Nyborg, Davidsen, Silvan, Stark, XL-Byg og 10-4. De udlover fx afhentning af sundolitt mx250 i følgende områder:\nVanløse, Rødovre, Hørsholm, Brønshøj, Fredericia, Næstved, Jyllinge, Hjørring, Hedensted, Middelfart, Gladsaxe, Brabrand, Aarhus, Skive, Værløse, Valby, Ballerup, Frederiksværk, Hvidovre, Ringsted, Herlev, Åbyhøj, Vejle, Greve, Korsør, Solrød Strand, Allerød, Frederikshavn, Taastrup, Søborg, Holbæk, Ishøj, Nykøbing Falster, Sønderborg, Glostrup, Skanderborg, Birkerød, Haderslev, Rudersdal, Silkeborg, Holstebro, Struer, Kalundborg, Farum, København, Varde, Grenaa, Odder, Risskov, Albertslund, Vallensbæk, Nakskov, Brønderslev, Nørresundby, Svendborg, Aalborg, Lyngby, Horsens, Odense, Kokkedal, Nærum, Charlottenlund, Køge, Nyborg, Haslev, Lillerød, Randers, Frederikssund, Herning, Frederiksberg, Hobro, Lystrup, Virum, Dragør, Kolding, Hillerød, Slagelse, Roskilde, Gentofte, Hedehusene, Ølstykke, Stenløse, Thisted, Tilst, Tårnby, Viborg, Vordingborg, Ikast, Aabenraa, Brøndby, Højbjerg, Rønne, Esbjerg, og Helsingør, .\nKlik-og-hent af sundolitt mx250 er tilgængeligt i alle regioner af Danmark: Sjælland (Falster, Nordsjælland, Bornholm, Sydsjælland, Lolland, Midtsjælland, Hovedstaden, Amager, Østsjælland, Vestsjælland), Jylland (Sønderjylland, Vestjylland, Nordjylland, Sydjylland, Østjylland, Syddanmark, Midtjylland) og Fyn (Østfyn, Midtfyn, Sydfyn, Vestfyn, Nordfyn).\nNår man kigger i data bliver det klart, at internetbrugere mange gange søger efter fx køb sundolitt mx250 og sundolitt mx250 online. Derudover oplever man mange gange mennesker kigge efter fx billig sundolitt mx250, sundolitt mx250 tilbud samt sundolitt mx250 priser, foruden de velkendte byggemarkeder som Stark, Bygma, Jem og Fix, 10-4, Silvan, Davidsen, XL-Byg, Bauhaus og Harald Nyborg.\nFå den bedste pris på sundolitt mx250\nDet er i dag ret så enkelt for os alle at finde tilbud på billige sundolitt mx250 online på flere forretninger på nettet, og følgelig har mange internet butikker ikke kunne lade være med at nedbringe udsalgspriserne på sundolitt mx250 enormt, og derudover præstere levering uden gebyr.\nDet kan immervæk blive fordelagtigt at kigge forbi nogle forskellige internet foretagender efter billige priser på sundolitt mx250 online forud for at du gennemfører dit køb, sådan at man er på den sikre side med at få den laveste pris. Se ikke blot hos de store byggecentre som XL-Byg, Stark, Bygma, Silvan, Harald Nyborg, Davidsen, Bauhaus og Jem og Fix.\nMan må imidlertid ikke undervurdere, at såfremt en online forretning annoncerer billige sundolitt mx250 online til en udsalgspris der virker uendeligt favorabel, så bør det i nogle tilfælde være et karakteristika der viser en svindel webbutik. Shopping med kort er heldigvis omsluttet af en lov, der dækker køber imod uægte internet firmaer.\nVi foreslår generelt shopping med kort eller mobilbetaling. Som alternativ kunne du overveje et afbetalingstilbud fra f.eks. ViaBill, ifald du har i sinde at betale prisen på sundolitt mx250 over en periode. Dette fås ofte hos nichefokuserede webshops, men sjældent de gængse byggecentre som for eksempel Jem og Fix, Silvan, Bygma, Harald Nyborg, Stark, 10-4, XL-Byg og Davidsen.\nVed indkig i tallene fremstår det klart, at mennesker som regel søger eksempelvis sundolitt mx250 priser og køb sundolitt mx250. Foruden dette oplever man typisk netshoppere lede efter fx sundolitt mx250 tilbud, sundolitt mx250 online samt billig sundolitt mx250.\nTrustpilot indebærer regulære udmærkede genveje til at tyde flere andre brugeres anmeldelser og derfor er det smart, at du iagttager internet selskabets kritik inden du bestiller billige sundolitt mx250 online.\nFacebook præsterer tillige flere anstændige chancer for at få et kig ind i webbutikkens popularitet. Her møder vi nogle online virksomheder som tilbyder folk at frembringe en anmeldelse af deres køb, hvilket tillige burde bruges til vurdering af hvor glade kunderne er.\nFør nogen bestiller billige sundolitt mx250 online på en webshop kunne man sådan set tyde virksomhedens handelsaftale, men det er mange gange ikke videre spændende, i særdeleshed hos de udbredte byggemarkeder som Stark, 10-4, XL-Byg, Bygma, Bauhaus, Harald Nyborg, Silvan, Davidsen og Jem og Fix.\nEn anden mulighed kan derfor være at kigge hvorvidt webshoppen er støttet af e-mærket, grundet at det kan være en tryghed om at online forhandleren opretholder gældende dansk lovgivning, tillige med at online firmaet jævnligt ses til af jurister som har megen viden om de gældende vilkår.\nDet er en rigtig god mulighed for at få assistance, såfremt du forvoldes problemer i forbindelse med din handel med sundolitt mx250. Foruden dette er det smart at køber er obs på de mest essentielle regler der gælder for bestillingen af sundolitt mx250 online, som for eksempel den ombytningspolitik online shoppen bruger.\nDerfor er det ligeledes vigtigt, at man til enhver tid gemmer ens ordrekvittering, så man fremadrettet kan eftervise sit køb af sundolitt mx250, hvad end man har bestilt hos Stark, XL-Byg, 10-4, Jem og Fix, Bauhaus, Davidsen, Harald Nyborg, Silvan eller Bygma.


Få mere energi i hverdagen – sådan gør du | Iron Man\nFå mere energi i hverdagen – sådan gør du\nSeptember 15, 2017 Livsstil 0 Comments\nHar du problemer med at have nok energi i hverdagen? Du er ikke alene. Rigtig mange døjer til hverdag med et energi underskud. Som tidligere energi forladt person, har jeg heldigvis fundet frem til lidt forskellige ting der hjalp mig med at komme ud af mit energi underskud og jeg vil i dette indlæg lige give lidt tips til hvordan du måske kunne finde mere energi frem.\n#1 Noter ned hvornår du føler dig mest træt\nDa jeg indså jeg havde et problem med mit energi niveau, måtte jeg i gang med at undersøge hvorfor jeg egentlig havde det. Mit liv havde ikke ændret sig længe, så alle mine rutiner var stort set identiske. Energi niveauet havde bare været faldende længe. Jeg startede ud med at notere ned hvornår det var jeg følte mig mest træt og bed specielt mærke i hvad jeg lavede på det tidspunkt.\n#2 Forsøg så vidt muligt at undgå de ting der gør dig mest træt\nOk ok. Det er ikke altid lige nemt at gøre dette ovenover, men jeg opdagede i mit tilfælde at en af de ting der virkelig drænede på mit energi niveau, var de daglige gøremål som for eksempel rengøring. Jeg blev så udmattet bare ved tanken om at jeg skulle i gang med vasketøjet eller tørre støv af. Så jeg gik i gang med at undersøge markedet for rengøringsfirmaer og fandt ud af det faktisk ikke var så dyrt at få rengøring. Det firma jeg fandt frem til tager ca. 250 kr. i timen for rengøringshjælp, hvilket er en lille pris for at vinde noget af min energi tilbage.\n#3 Gå til lægen og tjek dine tal\nJeg er generelt set for dårlig til at gå til lægen. Specielt for noget så ligegyldigt som et generelt helbredstjek. Alligevel er jeg dog glad for at jeg gjorde det sidste gang, da jeg faktisk var i underskud på rigtig mange vitaminer og mineraler. En kostomlægning og et midlertidigt overforbrug af vitaminpiller har uden tvivl været en stor bidragende faktor til min genfundne energi.\nJeg vil fortsætte dette indlæg i en anden post, hvor jeg vil komme med flere tips som jeg for nylig har implementeret, som jeg håber også giver mig et boost i hverdagen.\nNyttige artikler omkring overskud i hverdagen:\nAlt.dk – Alt for damerne\nFemina.dk – Gode råd til mere overskud i hverdagen